‘जैसी तेरी इच्छा वैसा ही हो ’ - सोनाली खुलचे\nयह तब की बात है जब मैं कॉलेज में थी । उस समय मेरे माँ-बाप से मुझे जेब खर्च मिलता था । उसीसे मेरा मासिक खर्च चलता था । एक बार मैंने कुछ ड्रेसेस सिलवाई थी और टेलर की सिलाई एक हजार रुपये देना बाकी था । वैसे तो कोई समस्या नहीं थी परंतु ठीक उसी दिन कुछ कारणवश मेरे घर में कुछ वाद-विवाद हो गया । अतः घर का वातावरण थोड़ा गरम ही था । अतः मैं पिताजी से पैसे माँग नहीं सकती थी और ड्रेसेस को अच्छी तरह सिलकर समय पर देने के कारण उस टेलर के पैसे भी रुकाना नहीं था । अब समस्या आ गयी ! क्या करूँ कुछ समझ में नहीं आ रहा था । ऐसी स्थिती में बापू के अलावा और कौन अपना आधार हो सकता है ? बापू को कुछ कहना नहीं पड़ता, वे बिना कुछ कहें ही सब कुछ जानते ही है, वे हमारी प्रार्थना सुनते ही रहते हैं, ऐसा मुझे मेरे साईभक्त पिताजी समय समय पर बताते ही रहते थे ।\nमैं इसी उधेडबुन में उठी और घर में लगे बापू के फोटो के सामने जाकर खड़ी हो गयी और बापू से अपनी पूरी समस्या कह दी । उसके बाद उनसे बोली, ‘‘बापू तुम मेरे सद्गुरु हो अतः मेरे पिता समान हों । मैं अपने पिता के अलावा सिर्फ तुमसे ही अपनी अड़चन अधिकारपूर्वक बता सकती हूँ । टेलर के बिल के हजार रुपये मुझे देने हैं । कुछ भी करके उसकी व्यवस्था करो ना ! ’’\nबापू से इस प्रकार प्रार्थना करने के बाद, दिनभर के कामों में मैं उसके बारे में भूल ही गयी । यह घटना मंगलवार की है ।\nबापू ने मेरी प्रार्थना सुन ली इसका प्रमाण दूसरे ही दिन मिल गया । बुधवार को सवेरे 9.30 के आसपास जब घर के हम सब लोग नींद में ही थे तभी मेरे मोबाइल पर एक एफएम रेडिओ स्टेशन से फोन आया । फोन पर बताये गये संदेश को सुनकर मेरी नींद न जाने कहाँ गायब हो गयी । यह मेरा पंसददीदा रेडिओ स्टेशन था और उस पर प्रसारित होनेवाले कार्यक्रमों को मैं मनःपूर्वक सुना करती थी । उस समय इस रेडिओ स्टेशन पर घंटे-घंटे में श्रोताओं से कुछ प्रश्न पूंछे जाते थे तथा ‘ऐ’, ‘बी,’ ‘सी’, ‘डी’ ऐसे ऑप्शन दिये जाते थे । हमें मोबाईल पर एसएमएस करके उत्तर भेजना होता था । बिल्कुल सही उत्तरों में से ‘लकी ड्रॉ’ निकाला जाता था और विजेता को पुरस्कार मिला करता था । मैं शौक के कारण यह गेम खेला करती थी परंतु तब तक मुझे कोई पुरस्कार नहीं मिला था । अतः फोन पर जो व्यक्ति बोल रहा था उस पर मुझे विश्वास ही नहीं हो रहा था । इससे मेरी नींद ही उड़ गयी थी । अभी थोडी देर पहले पूछे गये एक प्रश्न का मेरे मोबाइल से आया उत्तर बिल्कुल सही होने के कारण वो लकी ड्रॉ के लिये पात्र साबित हुआ और लकी ड्रा में मुझे प्रथम पुरस्कार मिला था ! यह संदेश सुनकर मेरी उत्सुकता और भी ज्याद बढ़ गयी ।\nतुम्हारे मोबाईल से भेजे गये बिल्कुल सही उत्तर को प्रथम पुरस्कार मिला है । यदि मोबाईल पर दर्शाये गये व्यक्ति आप ही है तो5मिनट में हम फिर से कॉल करके तुम्हारा पता लेंगे, ऐसा संदेश उन्होंने मुझे दिया तथा वो व्यक्ति मैं ही हूँ, इसकी पुष्टि कर ली । मेरी समझ में नहीं आ रहा था कि मैंने कभी इस प्रश्न का उत्तर दिया ?\nपाँच मिनट बाद फिर उसका फोन आया । उन्होंने मेरा पता लिया । शनिवार को कुरियर द्वारा मुझे मेरा पुरस्कार मिल भी गया । लिफाफा खोलकर देखा तो मुझे विश्वास ही नहीं हो रहा था । क्या होगा ? पूरे एक हजार रुपयों का मेरे नाम का चेक !! (ठीक उतनी ही रकम जो टेलर को देनी थी) बापू.....बापू.....सिर्फ बापू तुम्ही !!!\nमेरे बापू ही ही ऐसा कर सकते हैं । बापू ही जानते हैं कि किसके लिये क्या उचित है और वो कब देना है । क्योंकि ङ्गोन पर संदेश देनेवाला व्यक्ति जिस प्रश्न का उत्तर मेरे मोबाइल से सही आने की बात कर रहा था, वो उत्तर तो मैंने कभी भेजा था इसकी मुझे याद तक नहीं थी । वो प्रतियोगिता हर घंटे में ली जा रही थी और हर घंटे विजेताओं की घोषण की जा रही थी; वो व्यक्ति जिस समय पर पूछे गये प्रश्न के उत्तर की बात कर रहा था उस समय में तो हम सब सो ही रहे थे । अतः हमारा रेडियो भी बंद ही था । शायद उसे कुछ गलतफहमी हुयी होगी और वे मेरे द्वारा रात में दिये गये उत्तर की बात कर रहे होंगे ।\nजो भी हुआ हों, एक बात तो तय थी कि मेरे बापू ने मेरी समस्या सुलझा दी थी । इसके पहले भी मैंने अनेकों बार यह खेल खेला था और अनेकों बार मैंने सही उत्तर भी भेजे थे फिर भी आजतक मैं विजेता घोषित नहीं हुयी थी । और जब मुझे वास्तव में पैसों की आवश्यकता थी, ठीक उसी समय बापू ने मुझे विजेता बनाया था ।\nइससे यह बात तो साबित हो ही जाती है कि बापू के फोटो के सामने कही गयी बात उन तक तुरंत अवश्य पहुँचती है । मुझे आये इस अनुभव से मैं इतना आनंदित हो उठी थी कि सवेरे का झगड़ा भूलकर मैंने पिताजी को यह सारा अनुभव बताया । उन्हें आनंद तो हुआ लेकिन मुझे इस तरह बापू के फोटो के सामने खड़े होकर पैसे मांगने पड़े इस बात का उन्हें कष्ट हुआ । उन्होंने उस दिन मुझे एक सुंदर सीख दीं- ‘‘मुझे इतने पैसों की जरुरत है अथवा अमुक चीज की आवश्यकता है ऐसा सद्गुरु से कभी भी नहीं कहना चाहिये । हमारे लिये क्या उचित है और क्या नहीं और उसे हमें कब देना है, यह सब सद्गुरु हमारी तुलना में ज्यादा जानते हैं । अतः ‘देवा सद्गुरुराया, मेरा ख्याल रखना तथा तुम्हें जो उचित लगे वहीं मुझे देना ।’’ इतना ही सद्गुरु से कहना चाहिये ।’’ पिताजी ने यह बात समझाई। उस दिन के बाद से उस तरह की माँग मैंने कभी नहीं की । परंतु तभी से बापू मुझे मेरे पिताजी की ही तरह नजदीकी लगने लगे । मैं अब अपनी सारी समस्याएं, मेरे मन की सारी बातें, उनके फोटो के सामने खड़ी रहकर ही उन्हें बताती हूँ । अब तो बापू से मेरी एक ही प्रार्थना है कि मुझे और मेरे परिवार को इस जनम में व मृत्यु के बाद भी अपने चरणों में ही रखना, बस......... बापूराया मुझे और कुछ नहीं चाहिये !


गुजरात: 8 फरवरी से कॉलेज जा सकेंगे प्रथम वर्ष के छात्र, जारी रहेंगी ऑनलाइन क्लासेज\nगुजरात: 8 फरवरी से कॉलेज जा सकेंगे प्रथम वर्ष के छात्र, ऑनलाइन क्लासेज भी जारी रहेंगी\nराज्य सरकार ने केंद्र सरकार की गाइडलाइंस के अनुसार, बीती 11 जनवरी से फाइनल ईयर के स्टूडेंट्स के लिए कॉलेज खोल दिए थे. (प्रतीकात्मक तस्वीर)\nGujarat News: सरकार ने कॉलेज छात्रों के लिए हॉस्टल सुविधा शुरू करने को लेकर भी एसओपी (SOP) की घोषणा की है. कॉलेज दोबारा शुरू होने के बाद शुरुआती दिनों में छात्रों की 25 प्रतिशत उपस्थिति देखी गई है. वहीं, आने वाले कुछ दिनों में यह आंकड़े सुधरने की संभावना है.\nLast Updated: February 5, 2021, 11:01 AM IST\nगांधीनगर. गुजरात में फाइनल ईयर के बाद अब फर्स्ट ईयर के छात्रों (College for First Year Students) के लिए भी कॉलेज शुरू होने जा रहे हैं. गुरुवार को राज्य शिक्षा विभाग ने कहा कि प्रथम वर्ष के छात्र 8 फरवरी से शुरू होने जा रही क्लासरूम स्टीज में शामिल हो सकते हैं. कोरोना वायरस (Corona Virus) महामारी के कारण करीब9महीनों से शिक्षण संस्थान बंद थे. हालांकि, बीती 11 जनवरी को इन्हें फाइनल ईयर के छात्रों के लिए खोल दिया गया था.\nराज्य सरकार ने केंद्र सरकार की गाइडलाइंस के अनुसार, बीती 11 जनवरी से फाइनल ईयर के स्टूडेंट्स के लिए कॉलेज खोल दिए थे. इस दौरान अंडरग्रेजुएट, पोस्टग्रेजुएट, एम फिल, पीएचडी समेत दूसरे कोर्स के के छात्रों को कॉलेज आने की अनुमति थी. वहीं, गुरुवार को राज्य शिक्षा विभाग की तरफ से जारी नोटिफिकेशन के अनुसार, फाइनल ईयर के छात्रों के लिए लगाई हुई एसओपी प्रथम वर्ष के छात्रों पर भी लागू होगी.\nयह भी पढ़ें: गुजरात भाजपा ने छह नगर निगमों के चुनाव के लिये उम्मीदवारों के नाम तय किये\nइसके अलावा सरकार ने कॉलेज छात्रों के लिए हॉस्टल सुविधा शुरू करने को लेकर भी एसओपी की घोषणा की है. कॉलेज दोबारा शुरू होने के बाद शुरुआती दिनों में छात्रों की 25 प्रतिशत उपस्थिति देखी गई है. वहीं, आने वाले कुछ दिनों में यह आंकड़े सुधरने की संभावना है. राज्य में कोविड-19 के एक्टिव मामलों की संख्या कम हो रही है और सरकार ने हाल ही में वैक्सीन प्रोग्राम भी शुरू कर दिया है.\nहालांकि, इस दौरन सरकार ने यह साफ किया है कि छात्रों के लिए ऑनलाइन क्लासेज की व्यवस्था जारी रहेगी और उन्हें कैंपस में क्लास में शामिल होना अनिवार्य नहीं है. हॉस्टल को लेकर शिक्षा विभाग की जारी गाइडलाइंस के अनुसार, एक कमरे में दो बच्चों से ज्यादा नहीं रह सकते. https://www.covid19india.org के अनुसार, राज्य में अब तक कोरोना वायरस के2लाख 62 हजार 681 मामले सामने आ चुके हैं. जिनमें से4हजार 392 मरीजों की मौत हो गई है.


ओड़िशा से लौटी सुंदरी, कान्हा रिजर्व में रहेगी | Daily Kiran\nओड़िशा से लौटी सुंदरी, कान्हा रिजर्व में रहेगी\nभोपाल (Bhopal) . ओड़िशा के सतकोशिया टाइगर रिजर्व में ढाई साल से कैदियों का जीवन गुजार रही बाघिन सुंदरी की आखिर घर वापसी हो गई. कान्हा टाइगर रिजर्व की रेस्क्यू टीम बाघिन को लेकर लौट गई है. बाघिन को घोरेला स्थित विशेष बाड़े में छोड़ा जाएगा या नहीं, यह उसकी सफर के बाद की स्थिति देखकर तय होगा. ज्ञात हो कि मीडिया (Media) में बाघिन की दयनीय स्थिति की खबरें आने पर मुख्यमंत्री (Chief Minister) शिवराज सिंह चौहान ने ओड़िशा के मुख्यमंत्री (Chief Minister) को पत्र लिखकर वापस लाने की व्यवस्था होने तक बाघिन का ध्यान रखने का आग्रह किया था. वहीं सरकार ने तत्काल बाघिन को लाने की अनुमति दी थी.\nकान्हा टाइगर रिजर्व के सहायक संचालक एसके सिन्हा के नेतृत्व में पार्क के डॉ. संदीप अग्रवाल सहित अन्य कर्मचारियों का दल रविवार (Sunday) को सतकोशिया भेजा गया है. मंगलवार (Tuesday) शाम ये दल बाघिन को ट्रंकुलाइज कर वाहन से लेकर रवाना हो गया. सतकोशिया से करीब 175 किलो मीटर चलने के बाद दल ने संबलपुर में रात्रि विश्राम किया और बुधवार (Wednesday) सुबह से फिर लगातार चला. 616 किलो मीटर का सफर तय कर बाघिन बुधवार (Wednesday) देर रात पार्क पहुंची.मालूम हो कि केंद्रीय पेट्रोलियम मंत्री धर्मेंद्र प्रधान बाघ विहीन हो चुके सतकोशिया टाइगर रिजर्व को आबाद करना चाहते थे. उनकी मांग पर राष्ट्रीय बाघ संरक्षण प्राधिकरण और राज्य सरकार (State government) ने जून 2018 में बांधवगढ़ टाइगर रिजर्व से सुंदरी व कान्हा टाइगर रिजर्व से बाघ महावीर को सतकोशिया भेजा था.\nजानकार बताते हैं कि पार्क में बाघ-बाघिन के खाने का पर्याप्त इंतजाम नहीं था, इसलिए वे जंगल से बाहर आबादी तक पहुंच गए और बाघिन ने तीन लोगों पर हमला कर दिया. इसलिए उसे अक्टूबर 2018 में पार्क के एक बाड़े में कैद कर दिया गया, तब से वह वहीं थी. जबकि बाघ महावीर को जहर देकर मार दिया गया था. उल्लेखनीय है कि बाघिन बेहोशी की हालत में है और लंबे सफर के कारण थकान होने से कई बार स्थिति खराब हो जाती है. टीम के प्रभारी एसके सिन्हा ने बताया कि सफर के दौरान बाघिन की लगातार जांच की जा रही है. वह पूरी तरह से स्वस्थ है, पर रात में ही उसे बाड़े में छोड़ेंगे या नहीं, यह पार्क पहुंचने के बाद बाघिन की जांच होने के बाद ही तय होगा.


कोविड-19 से रिकवर होने के बाद भी कन्फ्यूजन, सिरदर्द, मेमोरी लॉस जैसी समस्याएं आ रहीं सामने; जानिए क्या कहते हैं एक्सपर्ट | Coronavirus Brain Damage; Brain Fog Symptoms, Side Effects? Top Medical Experts Answer Your Queries - Dainik Bhaskar\nCoronavirus Brain Damage; Brain Fog Symptoms, Side Effects? Top Medical Experts Answer Your Queries\nभास्कर एक्सप्लेनर:कोविड-19 से रिकवर होने के बाद भी कन्फ्यूजन, सिरदर्द, मेमोरी लॉस जैसी समस्याएं आ रहीं सामने; जानिए क्या कहते हैं एक्सपर्ट\nभारत में दूसरी लहर आने से पहले तक कोविड-19 महज एक रेस्पिरेटरी इन्फेक्शन था। अब रिसर्चर्स ने अलग-अलग स्टडी से साबित किया है कि कोविड-19 सिर्फ फेफड़ों को नुकसान नहीं पहुंचाता। शरीर के अन्य हिस्सों में भी परेशानी हो रही है। लॉन्ग कोविड या पोस्ट-कोविड रिकवरी के दौरान ब्रेन सेल्स को पहुंचने वाले नुकसान से दिमागी समस्याएं भी सामने आ रही हैं।\nडेटा बताता है कि कोविड-19 से पीड़ित7में से एक मरीज में ब्रेन फॉग या याद्दाश्त से जुड़े न्यूरोलॉजिकल साइड इफेक्ट्स दिख रहे हैं। वायरस सीधे-सीधे दिमागी कोशिकाओं (ब्रेन सेल्स) या नर्व्स पर हमला नहीं करता, पर कोविड-19 इन्फेक्शन की वजह से होने वाली सूजन, ब्लड क्लॉट्स और अन्य इफेक्ट्स गंभीर लक्षणों में स्ट्रोक और दौरे पड़ने जैसी समस्याएं पैदा कर रहा है।\nदैनिक भास्कर ने डॉ. आजाद ईरानी, कंसल्टेंट न्यूरोलॉजिस्ट, जसलोक हॉस्पिटल एंड रिसर्च सेंटर, मुंबई, डॉ. कौस्तुभ महाजन, कंसल्टेंट न्यूरोलॉजी, पीडी हिंदुजा हॉस्पिटल एंड मेडिकल रिसर्च सेंटर, खार (मुंबई) और डॉ. राहुल गुप्ता, डायरेक्टर- न्यूरो एंड स्पाइन सर्जरी, फोर्टिस हॉस्पिटल, नोएडा से बात की। इन विशेषज्ञों से समझा कि पोस्ट कोविड में किस तरह की दिमागी समस्याएं सामने आ रही हैं।\nकोविड-19 से रिकवरी के बाद किस तरह की परेशानियां सामने आई हैं?\nकिंग्स कॉलेज लंदन और यूनिवर्सिटी ऑफ कैम्ब्रिज के रिसर्चर्स की टीम ने कोविड-19 इन्फेक्शन को समझने के लिए एक प्रश्नावली तैयार की थी। 81 हजार लोगों से इन प्रश्नों पर जवाब लिए गए। स्टडी बताती है कि जो लोग कोविड-19 से रिकवर हो चुके हैं उन्हें फोकस करने और सोचने में दिक्कत हो रही है। जर्नल EClinicalMedicine में प्रकाशित इस स्टडी के मुताबिक जिनके लक्षण गंभीर थे, उनकी सोचने-समझने की क्षमता ज्यादा प्रभावित हुई है।\nयह दिक्कत भारत में भी मरीजों के रिकवर होने के आठ हफ्ते बाद भी दिख रही हैं। इन समस्याओं की गंभीरता अलग-अलग लोगों में अलग हो सकती है। कुछ लोग मेमोरी लॉस, ध्यान देने में दिक्कत या थकान महसूस कर रहे हैं। जिन मरीजों ने कम ऑक्सीजन लेवल के साथ अधिक समय बिताया है, उनमें लक्षण ज्यादा दिख रहे हैं। इनमें कन्फ्यूजन रहना, सिरदर्द होना, डिप्रेशन, फोकस करने में दिक्कत, दौरे पड़ना, स्ट्रोक आना, व्यवहार में बदलाव और घबराहट शामिल है।\nकोविड-19 की वजह से दिमाग को कैसे नुकसान होता है?\nकोविड-19 दिमागी सेहत को दो तरह से प्रभावित करता है- ब्रेन सेल्स और नर्व्स में तथा साइकोलॉजिकल तरीके से। न्यूरोलॉजी की बात करें तो स्ट्रोक, दौरे पड़ना, पार्किंसंस जैसे लक्षण, डायबिटीज इसकी वजह हो सकता है। लॉन्ग टर्म इफेक्ट्स में मल्टिपल सिरोसिस भी शामिल हैं। साइकोलॉजिकल मुद्दों में एंग्जाइटी, डिप्रेशन शामिल है। कोविड-19 की वजह से होने वाली ब्लड क्लॉटिंग स्ट्रोक्स का कारण बन सकती है। वहीं, कोरोना की वजह से डायबिटीज भी होता है। अचानक बढ़ा शुगर लेवल नर्व्स को प्रभावित करता है।\nअगर आप कोविड-19 और ब्रेन हेल्थ के इंडायरेक्ट कनेक्शन की बात करें तो लॉकडाउन और आइसोलेशन पीरियड की वजह से उन लोगों को ज्यादा दिक्कत हुई है, जो अर्ली डिमेंशिया और पार्किंसंस डिसीज के शुरुआती लक्षणों का सामना कर रहे थे।\nक्या वायरस के दिमाग तक पहुंचने से मौतें भी हुईं?\nहां। माइल्ड और मॉडरेट कोविड-19 इन्फेक्शन होने पर मरीजों की शिकायत थी कि गंध नहीं आ रही है। पड़ताल करने पर पता चला कि वायरस फेफड़ों के साथ-साथ नर्वस सिस्टम को भी इन्फेक्ट कर रहा है। यह ब्रेन सेल्स तक जा रहा है। डॉ. गुप्ता का कहना है कि ब्लड क्लॉट्स और हेमरेज भी स्ट्रोक्स का कारण बने। कोविड की पहली और दूसरी लहर में कई मरीजों की सर्जरी की जरूरत पड़ी। कुछ पेशेंट्स में फेशियल फीचर्स में भी गड़बड़ देखने को मिली है। कुछ मरीजों में ब्लैक फंगस ब्रेन में जाकर जानलेवा बन गया।\nइतना ही नहीं कुछ मरीज कोविड-19 की वजह से कोमा में भी गए हैं। डॉ. ईरानी के मुताबिक कुछ मरीजों में न्यूरोलॉजिकल लक्षण रिकवर होने के कुछ महीनों बाद भी दिख रहे हैं। वैज्ञानिकों ने इसे लॉन्ग-कोविड नाम दिया है, जिसमें नर्वस सिस्टम इफेक्ट्स के लक्षण भी शामिल हैं।\nकोविड इन्फेक्शन दिमाग के काम करने के तरीके को क्यों प्रभावित कर रहा है?\nकोविड-19 से रिकवरी के बाद भी लोगों को होने वाली परेशानियों पर स्टडी चल रही है। कुछ स्टडी में पता चला है कि इन्फेक्ट होने पर दिमाग के बाहरी हिस्से में ग्रे मैटर की मात्रा कम हो सकती है। इसे लेकर अब तक कुछ थ्योरी सामने आई हैं-\nगंभीर इन्फेक्शनः रिसर्चर्स का कहना है कि गंभीर मामलों में वायरस सेंट्रल नर्वस सिस्टम (खून और स्पाइनल कॉर्ड) में प्रवेश कर सकता है। इन्फेक्शन को फैला सकता है। स्टडीज में पता चला कि स्पाइन फ्लूइड में भी वायरस का जेनेटिक मटेरियल मिला है।\nओवरएक्टिव इम्यून सिस्टमः कोविड-19 की वजह से इम्यून सिस्टम की ओवरएक्टिव होना भी एक कारण हो सकता है। वायरस से लड़ने के दौरान शरीर में सूजन हो सकती है, जो शरीर के अन्य अंगों और हिस्सों को नुकसान पहुंचा सकती है।\nशरीर में बदलावः कोविड-19 की वजह से शरीर में हुए बदलाव, जैसे- तेज बुखार, ऑक्सीजन का कम लेवल, या ऑर्गन फेल्युअर की वजह से दिमागी बीमारियों का रिस्क बढ़ जाता है। समय के साथ यह डीलिरियम या कोमा में भी ले जा सकता है।\nफिजिकल हेल्थ के साथ-साथ कोविड-19 से ओवरऑल रिकवरी के दौरान ब्रेन हेल्थ का ध्यान रखना बेहद जरूरी है। कुछ कदम उठाकर आप अपने न्यूरोलॉजिकल हेल्थ को रीबिल्ड कर सकते हैं और नुकसान को कम किया जा सकता है।\nदिमागी एक्टिविटी: हमारे शरीर की मसल्स को मजबूती देने के लिए हम स्ट्रेंथ ट्रेनिंग और कार्डियो करते हैं। इसी तरह दिमागी मसल्स को मजबूती देने के लिए आपको कुछ दिमागी गतिविधियों में भाग लेने की जरूरत है। स्टडीज में दावा किया गया है कि चुनौती देने वाली एक्टिविटी आपके ब्रेन सेल्स को फिर से सक्रिय करती है और फोकस बढ़ाने में मदद करती है।\nहेल्दी फूड्सः पूरी तरह स्वस्थ होने के लिए अच्छा खानपान बेहद जरूरी है। हरी पत्तेदार सब्जियां, फैटी फिश आपके दिमाग को खून पहुंचाने वाली नसों की हेल्थ को बेहतर बना सकती हैं। यह कार्डियोवास्कुलर डिसऑर्डर से बचाते हैं। ब्रेन-हेल्दी फूड्स को अपनी डाइट में शामिल करें।\nमेडिटेशनः दिमागी समस्याओं से उबरने के सबसे अच्छे तरीकों में से एक है- ध्यान या मेडिटेशन। यह आपको तनाव कम करने और शरीर को साइकोलॉजिकली रिलैक्स करने में मदद करता है। यह आपको ब्लड प्रेशर कम करने, इम्यूनिटी बढ़ाने और ब्लड शुगर लेवल घटाने में मदद कर सकता है।\nपर्याप्त नींदः आपकी नींद और दिमागी सेहत आपस में सीधे-सीधे जुड़े हैं। इस वजह से कोशिश करें कि रात को आप पर्याप्त और गहरी नींद लें। वीकेंड्स पर भी रूटीन का पालन करने की कोशिश करें। रात को क्वालिटी नींद से आपकी रोजमर्रा की सोचने की शक्ति, याद्दाश्त और मूड पर सीधा असर पड़ता है।\nभास्कर एक्सप्लेनर: सरकार ने दी वैक्सीन की मिक्सिंग की इजाजत; जानिए इम्यूनिटी बढ़ाने, वैरिएंट्स से लड़ने में वैक्सीन की यह मिक्सिंग कितनी असरदार\nभास्कर एक्सप्लेनर: जॉनसन एंड जॉनसन की सिंगल डोज वैक्सीन गंभीर लक्षणों से बचाने में 85% तक कारगर, अगस्त में ही मिल सकती है


MP के Indore में नगर निगम ने बेघर बुजुर्गों को कचरे के ट्रक में भरकर शहर के बाहर छोड़ा, Video वायरल | News India Global\nHome Top5MP के Indore में नगर निगम ने बेघर बुजुर्गों को कचरे के...\nMP के Indore में नगर निगम ने बेघर बुजुर्गों को कचरे के ट्रक में भरकर शहर के बाहर छोड़ा, Video वायरल\nमामले की जानकारी मिलते ही मुख्यमंत्री शिवराज सिंह चौहान ने दोषियों पर कड़ी कार्रवाई की. नगर निगम उपायुक्त को निलंबित कर दिया गया.\nमध्यप्रदेश से इंसानियत को शर्मसार करने वाली घटना सामने आई. बेघर बुजुर्गों को आवारा पशुओं की तरह कचरा ले जाने वाले ट्रक में भरकर शहर के बाहर छोड़ दिया गया. ठंड के मौसम में बेघर बुजुर्गों की जान से खिलवाड़ करने और मानवता को तार-तार करने वाली घटना इंदौर में हुई. घटना की जानकारी मिलने पर मुख्यमंत्री शिवराज सिंह चौहान ने दोषियों के खिलाफ़ कड़ी कार्रवाई की है.\nइस मामले का वीडियो सामने आ गया. वीडियो में साफतौर पर दिख रहा है कि किस तरह से इंदौर देवास हाइवे पर बेसहारा बुजुर्गों को जानवरों की तरह ट्रक में भरकर लाया गया और फिर इंदौर-देवास हाइवे पर क्षिप्रा नदी के किनारे चुपचाप उतार कर छोड़ कर जाने की तैयारी थी. लेकिन स्थानीय लोगों ने इसका कड़ा विरोध किया.\nये घटना तब सामने आई जब इसका वीडियो वायरल हो गया. वीडियो के वायरल होने के बाद मुख्यमंत्री शिवराज सिंह चौहान ने कड़ी कार्रवाई के निर्देश दिए. जिसके बाद नगर निगम के उपायुक्त प्रताप सोलंकी को निलंबित कर दिया गया और नगर निगम के दो अन्य कर्मियों ब्रजेश लश्करी और विश्वास वाजपेयी को बर्खास्त कर दिया गया है.\nइंदौर नगर निगम की संवेदनहीनता की पराकाष्ठा ये है कि बेसहारा बुजुर्गों के साथ जानवरों जैसा सुलूक किया गया. नगर निगम को इंदौर में कड़ाके की ठंड वजह से लोगों को रैन बसेरा में शिफ्ट करने का निर्देश दिया गया था. इसकी जिम्मेदारी इंदौर नगर निगम के उपायुक्त प्रताप सोलंकी की थी. लेकिन रैन बसेरा में बेसहारा बुजुर्गों को शिफ्ट करने की बजाए शहर के बाहर ही चुपचाप मरने के लिए छोड़ देने की कोशिश की गई.\nखास बात ये है कि स्वच्छता सर्वेक्षण से ऐन पहले इंदौर नगर निगम ने शहर मेॆ बेसहारा बुजुर्गों का ही सफाई अभियान छेड़ दिया. लेकिन जब शर्मनाक घटना का वीडियो वायरल हुआ तो नगर निगम में हड़कंप मच गया.\nइस मामले पर मुख्यमंत्री शिवराज सिंह चौहान ने ट्वीट कर कहा कि, ‘बुजुर्गों को प्रति अमानवीय व्यवहार को किसी भी कीमत पर बर्दाश्त नहीं किया जाएगा. मेरे लिये नर सेवा ही नारायण सेवा है. हर वृद्ध को आदर , प्रेम और सम्मान मिलना चाहिए. यही हमारी संस्कृति है और मानव धर्म भी.’\nहालांकि, हर साल ठंड के मौसम में नगर निगम सड़कों पर रह रहे बेसहारा बुजुर्गों को रैन बसेरा में शिफ्ट करता आया है. लेकिन इस बार इस तरह की घटना से इंदौर नगर निगम की किरकिरी हुई है. देश के सबसे स्वच्छ शहर का तमगा हासिल करने वाले इंदौर पर इस घटना से मानवता को शर्मसार करने का दाग़ चस्पा हो गया है.\nindor nagar nigam\nindore viral video\nPrevious articleIndia Vs China: Lasting PeaceaDistant Dream Unless We Change\nNext articleT20 World Cup 2021: क्या इस साल भारत में होने वाले टी20 विश्व कप में पाकिस्तान की टीम होगी शामिल?\nKarwa Chauth 2021: सुहागिनों के लिए अखंड सौभाग्य देने वाला होगा इस बार करवा चौथ, जानें किस समय दिखेगा चांद, कब है शुभ मुहुर्त...\nKarwa Chauth 2021: सुहागिनों के लिए अखंड सौभाग्य देने वाला होगा इस बार करवा...


India Vs Essex Practice Match | India vs Essex, Practice match : बल्लेबाजों के बाद भारतीय गेंदबाजों ने भी हाथ खोले - Firstpost Hindi\nIndia vs Essex, Practice match : बल्लेबाजों के बाद भारतीय गेंदबाजों ने भी हाथ खोले\nभारत ने बनाए 395 रन, जवाब में मेजबान एसेक्स ने 186 रन तक पांच विकेट गंवाए\nUpdated On: Jul 26, 2018 10:49 PM IST\nभारत ने तीन दिवसीय अभ्यास मैच के दूसरे दिन पहली पारी में 395 रन बनाने के बाद एसेक्स के पांच विकेट 186 रन तक निकालकर इंग्लैंड के खिलाफ टेस्ट सीरीज के लिए अपनी मजबूत तैयारी का नजारा पेश किया. भारत ने गुरुवार को चेम्सफोर्ड में छह विकेट पर 322 रन से आगे खेलते हुए पहली पारी में 395 रन बनाए.\nमेहमान टीम ने इसके बाद तेज गेंदबाजों इशांत शर्मा (38 रन पर दो विकेट) और उमेश यादव (19 रन पर दो विकेट) की उम्दा गेंदबाजी की बदौलत खेल खत्म होने तक एसेक्स का स्कोर पांच विकेट पर 233 रन करके अपना पलड़ा भारी रखा. एसेक्स की टीम अब भी 158 रन से पिछड़ रही है, जबकि उसके पांच विकेट शेष हैं. भारत ने एसेक्स की पारी के 58 ओवर के दौरान अब तक अपने स्पिनरों रविचंद्रन अश्विन और कुलदीप यादव से एक भी ओवर नहीं कराया है जबकि रवींद्र जडेजा ने भी सिर्फ दो ओवर गेंदबाजी की है.\nशतक से चूके दिनेश कार्तिक\nभारत के लिए दिन की शुरुआत अच्छी नहीं रही. टीम ने दिन की पहली गेंद पर ही कल के नाबाद बल्लेबाज दिनेश कार्तिक (82) का विकेट गंवा दिया जिन्हें पॉल वाल्टर ने पवेलियन भेजा. कार्तिक ने 95 गेंद का सामना करते हुए आठ चौके लगाए. कल के एक अन्य नाबाद बल्लेबाज हार्दिक पांड्या ने 82 गेंद में आठ चौकों की मदद से 51 रन की पारी खेली जबकि ऋषभ पंत 34 रन बनाकर नाबाद रहे. एसेक्स की ओर से वाल्टर ने 113 रन देकर चार जबकि मैट कोल्स ने 31 रन देकर दो विकेट चटकाए.\nएसेक्स की शुरुआत भी अच्छी नहीं रही\nइसके जवाब में एसेक्स की शुरुआत भी काफी अच्छी नहीं रही. टीम ने 45 रन तक ही दोनों सलामी बल्लेबाजों निक ब्राउन (11) और वरुण चोपड़ा (16) के विकेट गंवा दिए. ब्राउन को उमेश जबकि चोपड़ा को इशांत ने एलबीडब्ल्यू किया. कप्तान टॉम वेस्ले (57) और माइकल काइल पेपर (68) ने तीसरे विकेट के लिए 68 रन की साझेदारी करके पारी को संभाला. वेस्ले अपनी इस पारी के दौरान काफी अच्छी लय में दिखे, लेकिन तेज गेंदबाज शार्दुल ठाकुर की गेंद पर रवींद्र जडेजा को कैच दे बैठे. उन्होंने 89 गेंद का सामना करते हुए 11 चौके जड़े.\nकाइल पेपर को इशांत ने बोल्ड किया\nइशांत ने इसके बाद पेपर को बोल्ड किया. उन्होंने 74 गेंद का सामना करते हुए 15 चौके लगाए. उमेश ने ऋषि पटेल (19) को विकेटकीपर कार्तिक के हाथों कैच कराके एसेक्स का स्कोर पांच विकेट पर 186 रन किया. स्टंप्स के समय जेम्स फास्टर 23 रन बनाकर खेल रहे थे जबकि वाल्टर 22 रन बनाकर उनका साथ निभा रहे हैं.\n( उमेश यादव की फोटो- साभार बीसीसीआई ट्विटर अकाउंट)\nTags: India vs Essexishant sharmaJames FosterMichael-Kyle PepperPaul Walterpractice matchRavindra Jadejashardul thakurTom WestleyUmesh Yadav.


बीमार बच्चे को लगना था 16 करोड़ का इंजेक्शन ,अमिताभ बच्चन और दीपिका ने करदिया गुप्तदान - भारत जय\nटीवी पढ़ने का बहुत ही मशहूर शो कौन बनेगा करोड़पति दर्शकों की पहली पसंद रहा है हमेशा से दर्शक इस गेम को देखना बहुत पसंद करते हैं कुछ दर्शक अपनी किस्मत वर्षों से इस शो में आने के लिए लगातार प्रयत्न करते रहते हैं और अपना भाग्य आजमाते रहते हैं कि इस शो में आने के लिए उनका भी नंबर लग जाए और कुछ ऐसे हैं जो अपने घर बैठकर इस शो को टीवी पर देखकर ही पूरा आनंद ले लेते हैं. यह शो केबीसी सीजन 13 चल रहा है. शो सीजन 13 के बी सी में बिग बी शो को होस्ट करते हैं और उनका अंदाज निराला है इस शो को प्रेजेंट करने का दर्शक आधे से ज्यादा तो बिग बी को देखने के लिए उतावले रहते हैं .\nउन्हीं के कारण शो को देखना काफी पसंद करते हैं. शो मे काफी कंटेस्टेंट आते रहते हैं और अपनी जीती हुई राशि अपने साथ ले जाते हैं लेकिन जब भी शो में कोई सितारा आता है वह अपने द्वारा जीती हुई रकम को किसी एनजीओ या फिर जरूरतमंदों को दान कर देता है.ऐसा ही अब इस शो के एक एपिसोड में डायरेक्टर फराह खान एक्ट्रेस दीपिका पादुकोण आए और उन्होंने शो में गेम खेला .\n‘कौन बनेगा करोड़पति’ का 13वां सीज़न टीवी पर चल रहा है. आप सब इस बात से वाकिफ़ होंगे कि केबीसी के कुछ स्पेशल एपिसोड्स में सेलेब्रिटीज़ भी शिरकत करते हैं. शो में पहुंचने वाली मशहूर हस्तियां शो से जीती रकम खुद नहीं रखतीं. बल्कि किसी चैरिटी को देती हैं. शुक्रवार को ये एपिसोड में दीपिका पादुकोण और फराह खान कौन बनेगा करोड़पति का हिस्सा बनीं. दीपिका यहां अपने ही द्वारा सेटअप किए मेंटल हेल्थ फाउंडेशन “लव लिव लाफ”के लिए खेल रहीं थीं.\nवहीं इनकी जोड़ीदार फराह खान यहां एक 17 महीने के अयांश नाम के बच्चे के लिए खेल रहीं थीं. अयांश SMA यानी स्पाइनल मस्क्युलर एट्राफी नाम की बेहद रेयर और बहुत गंभीर बीमारी से ग्रसत है. ये एक ऐसी बीमारी है जो बच्चों के सेंट्रल नर्वस सिस्टम को अफेक्ट करती है. सरल भाषा में समझाएं तो इस जटिल बीमारी से ग्रसित बच्चा हाथ-पैर चलाने में सक्षम नहीं हो जाता है.\nआपको बता दे खबरों के अनुसार इस बीमारी का सिर्फ एक ही इलाज है. बहुत महंगा इलाज है. एक इंजेक्शन है ज़ोलगेनस्मा नाम का. ये इस बीमारी की इकलौती दवा है. इस एक इंजेक्शन की कीमत है 16 करोड़ रूपये. इस इंजेक्शन को ” मिरेकल ड्रग”के नाम से भी जाना जाता है.फराह खान ने अपनी बात अयांश के बारे में कहते हुए कहा कैसे हुए बिग बी से कहा,“एक दवाई है “ज़ोलगेनस्मा” नाम की ये दुनिया का सबसे महंगा इंजेक्शन है. इस एक इंजेक्शन की कीमत है 16 करोड़ रूपये. यही एक दवाई है जो अयांश की जान बचा सकती है. हम चाहते हैं जब तक अयांश दो साल का हो, हम उसका इलाज करा पाएं. हम इस बच्चे को बचाना चाहते हैं सर”बिग बी ने अपनी बात कहते हुए फराह खान से कहां मैं भी आपकी इस मुहिम में हिस्सा बनना चाहता हूं हां मैं आपसे यहाँ अमाउंट का जिक्र नहीं करना चाहता.“मुझे पता नहीं मुझे ये बात कहनी चाहिए या नहीं लेकिन फराह मैं भी इस मुहीम में योगदान देना चाहूंगा मैं आपको अमाउंट बाद में बताऊंगा. मैं यहां पैसों की बात नहीं करना चाहता “\nPrevious करिश्मा को जलाने के लिए उनकी सौतन करती है ऐसी-ऐसी हरकतें ,खुद एक्ट्रेस ने बयां किया दर्द\nNext शर्म हया छोड़ इस सितारों ने रचाई अपनी ही बेटी की उम्र की लड़की से शादी\nदेश का नाम रोशन करने के बाद नीरज चोपड़ा ने किया माँ बाप का एक और सपना पूरा ,पहली बार कराई हवाई सैर


आईपीएल 2022: कल किसका किसका मैच है 2022 | Kal Kiska Kiska Match Hai 2022 - IPL Hindi Me\nआईपीएल 2022 में कल किसका किसका मैच है\nआईपीएल 2022 की शुरुआत 26 मार्च 2022 से हो चुकी हैं, इस आईपीएल का आखिरी मैच 29 मई 2022 को खेला जायेगा। आपको बता दे की इस बार का आईपीएल भारत में ही खेला जा रहा हैं, जिसके लिए बीसीसीआई ने मुंबई और पुणे के कुल4मैदानों को चुना हैं। इस पोस्ट में हम आपको बताने वाले हैं की कल किसका किसका मैच है 2022 – Kal Kiska Kiska Match Hai 2022\n1 कल किसका किसका मैच है 2022 – Kal Kiska Kiska Match Hai 2022\n1.1 कल किसका किसका मैच है IPL 2022 – Kal Kiska Kiska Match Hai IPL 2022\n2.1 कल का आईपीएल मैच किसका है?\n2.2 आईपीएल मैच किसका किसका मैच है?\nकल किसका किसका मैच है 2022 – Kal Kiska Kiska Match Hai 2022\nकल का आईपीएल मैच गुजरात टाइटन्स वर्सेस राजस्थान रॉयल्स\nकल किसका किसका मैच है IPL 2022 – Kal Kiska Kiska Match Hai IPL 2022\nकल का आईपीएल मैच किसका है – आईपीएल मैच किसका किसका मैच है\nकल का आईपीएल मैच किसका है?\nकल किसका किसका मैच है 2022- पहला क्वालीफ़ायर मैच 24 मई 2022 को खेला जायेगा, यह मैच गुजरात और राजस्थान की टीम के बीच होगा। आईपीएल 2022 का पहला क्वालीफ़ायर मैच कोलकत्ता के ईडन गार्डन में शाम को7बजकर 30 मिनट पर चालू होगा, जिसका टॉस शाम को7बजे किया जायेगा।\nआईपीएल मैच किसका किसका मैच है?\nKal Kiska Kiska Match Hai 2022- पहला क्वालीफ़ायर मैच 24 मई 2022 को खेला जायेगा, यह मैच गुजरात और राजस्थान की टीम के बीच होगा। आईपीएल 2022 का पहला क्वालीफ़ायर मैच कोलकत्ता के ईडन गार्डन में शाम को7बजकर 30 मिनट पर चालू होगा, जिसका टॉस शाम को7बजे किया जायेगा। इस मैच में गुजरात के कप्तान हार्दिक पंड्या और राजस्थान के कप्तान संजू सैमसन होंगे।\nCategories कल का आईपीएल मैच, Daily Update, इंडियन प्रीमियर लीग Tags आईपीएल 2022, कल का मैच


— “एक से बीस”–\nहर दिन किसी न किसी समय छोटूआ का कान पकड़े छोटी बहू दिनानाथ जी के सामने पहूँच जाती. इस छोटूआ का नाम अर्जून, कर्ण कुछ अच्छा भी हो सकता था पर नौकरानी का बेटा है तो किसी ने नाम पुछने की जहमत भी न उठाई और दस वर्ष का यह छोटू छोटूआ हो गया. इस छोटूआ की गलती बस इतनी होती कि कभी कोई बर्तन गिरा देता, गुलदान तोड़ देता या फिर रसोई के सामने जाकर खड़ा हो जाता. इस बात से छोटी बहू को लगता कि खाने का स्वाद चला जाता है. बस, उसके कान उमेठती और घुमाये घुमाये सीधे अस्सी वर्षीय दीनानाथ जी के पास पहुँच जाती. हर रोज के वही चिर परिचित शब्द कि “बाबूजी, एक से बीस तक की गिनती कीजिए और यह मुर्गा बना रहेगा“ और साथ में एक शिकायत भी कि आप बहुत तेज गिनते हो, थोड़ा धीरे धीरे गिनिएगा. दिनानाथ जी अखबार थोड़ा हटा के देखते और दशको सदियों पिछे चले जाते.\nआठ वर्ष की उम्र में माँ बाबूजी के गुजर जाने के बाद, छोटी चाची ने उन्हें पाला पोसा. अब जैसे भी बड़ा किया श्रेय तो देना ही पड़ेगा न. उस समय के दीना को जो भोजन मिलता वो पेट भरने के हिसाब से आधा भी न होता. उसे खत्म करके वो रसोई की तरफ चल पड़ते उससे पहले हीं छोटी चाची के हाथ उसके कान तक पहुँच जाते. “कौन सा दैत्य बैठा है रे, तीन थाली भकोसने के बाद भी पेट नहीं भरता” लप्पड़ थप्पड़ तो साधारण सी बात थी पर मुर्गा बनना बड़ा कष्टमय होता था. चाची दिना को चाचा के हवाले कर देती एक से बीस तक गिनने के लिए और चाचा ठहरे पत्निभक्त. एक से दूसरी गिनती तक जाने में अरसों लंबा समय लेते. दीना की कमर, घुटने और पाँव दर्द से ऐंठ जाते. गनिमत यहि थी कि कभी गिरा नही वरना उपर से दो लात मुफ्त में मिल जाते.\nइन यादों में खोये दिनानाथ छोटी बहू को अंदर जाने का इशारा करते और छोटूआ को मुर्गा बनने का आदेश जैसे मनुहार कर रहे हों. छोटूआ अभी तक ढ़ंग से झुक भी नहीं पाता कि दीनानाथ की गिनती शूरू होकर खत्म भी हो जाती. एक, दो, तीन, अठ्ठारह, उन्नीस, बीस.\n-” विशाल नारायण “\n← #Kavita by Dr. Sulaxna Ahlawat\n#Kavita by Kavi Krishan Kant Dubey →\n#Pratiyogita Kahani 18 by Arun Kumar Arya\n#Pustak Samiksha by Ramesh Raj\n#Kahani By Archana Kochara Sugandha\n#Kavita Anantram Chuabey\n#Gazal by Anand Pathak\n#Kavita by Akhil Umrao\n#Kavita by Vandana Rshmi Tiwari\n#Kavita by Archana Shaili Dubey\n#Muktak by Dinesh Pratap Singh Chauhan\n#Kavita by Shiv Kumar Dipak\n#Kahani by Anantram Chaubey


दिवाली की खुशियां मातम में हुईं तब्दील, पटाखे से गई 8 साल के मासूम की जान - Sab Sach\nदिवाली की खुशियां मातम में हुईं तब्दील, पटाखे से गई 8 साल के मासूम की जान\nPosted on October 28, 2019 Author admin Comments Off on दिवाली की खुशियां मातम में हुईं तब्दील, पटाखे से गई 8 साल के मासूम की जान\nसंभल. उत्तर प्रदेश (Uttar Pradesh) के संभल (Sambhal) में पटाखे से दिवाली (Diwali) के दिन एक बालक की मौत हो गई. बच्चे की मौत के बाद परिवार की दीपावली की खुशियां मातम में तब्दील हो गईं. पटाखे से बच्चे की मौत का मामला रजपुरा थाना के गांव शाहजहांनाबाद का है. छोटे-छोटे बच्चे आतिशबाजी कर रहे थे. इसी दौरान यह दर्दनाक घटना हुई.\nबच्चे की मां जलधारा ने इस घटना के बारे में बताया कि किसी बच्चे ने कांच के गिलास में रखकर पटाखे में आग लगा दी. उसी वक्‍त उनका आठ साल का मासूम बेटा रास्ते से जा रहा था. पटाखे में धमाके के साथ कांच का गिलास फट गया. कांच का एक हिस्सा बच्चे की जांघ में घुस गया. इस कारण काफी ब्लीडिंग होने लगी. वहां मौजूद बच्चे इसे देखकर भाग गए. किसी ने बच्चे की जांघ में कांच घुस जाने की सूचना परिवार वालों को नहीं दी. बहुत देर तक ज्यादा ब्लीडिंग हो जाने के बाद बच्चा पीला पड़ गया और वहीं पर गिर गया.\nआनन-फानन में परिवार वाले उसे बबराला में डॉक्टर के पास लेकर गए, जहां उसे मृत घोषित कर दिया गया. पटाखे से बच्चे की मौत के बाद पीड़ित परिवार में मातम मच गया है. दिवाली के दिन हुई इस घटना से लोग परिवार वालों के साथ-साथ आसपास के घरों में भी गमगीन माहौल है. बच्चे की मौत के बाद परिजनों संग गांव वालों ने राजघाट गंगा तट पर उसका अंतिम संस्कार कर दिया. एक गलती ने दिवाली के दिन मासूम के परिवार को जीवन भर की न भूलने वाली तकलीफ दे दी.\nदिल्ली के ESI अस्पताल में लगी आग\nदिल्ली राजधानी में स्वास्थ्य व्यवस्था से जुड़ी मुश्किलें कम होने का नाम नहीं ले रही हैं। कोरोना को लेकर हालात पटरी पर आ ही रहे थे कि गुरुवार दोपहर पंजाबी बाग में स्थित ESI अस्पताल में आग लग गई। आनन-फानन में पहुंची फायर ब्रिगेड की गाड़ियों ने आग बुझाने का काम शुरू कर दिया है। […]\nनई दिल्ली नॉर्थ-ईस्ट जिले में हिंसा के दौरान अवैध हथियारों का जमकर इस्तेमाल हुआ है। पुलिस की शुरुआती जांच में भी यह बात सामने आई है। इलाके के गैंगस्टरों का हिंसा के दौरान अपने गुर्गों का इस्तेमाल करने के संकेत भी मिल रहे हैं। इसलिए दिल्ली पुलिस की स्पेशल सेल, क्राइम ब्रांच और जिले […]\nदेश की बेटियों को इंसाफ, निर्भया के चारों गुनहगारों को एक साथ दी गई फांसी\nPosted on March 20, 2020 Author akash\nनई दिल्ली साल 2012 में राजधानी दिल्ली में हुए निर्भया गैंगरेप कांड में आज करीब सवा सात साल के बाद इंसाफ हुआ है. तिहाड़ जेल के फांसी घर में शुक्रवार सुबह ठीक 5.30 बजे निर्भया के चारों दोषियों को फांसी दी गई. निर्भया के चारों दोषियों विनय, अक्षय, मुकेश और पवन गुप्ता को एक […]\nलखनऊ में दिखा CM योगी के अपील का असर, दिवाली में कम रहा वायु प्रदूषण


Saturday, 01 January 2011 19:15\tभुवेन्द्र त्यागी\tभड़ास4मीडिया\t- आयोजन\n: पुराना साल - नया साल : भुवेंद्र त्यागी की नजर में..... मेरा देहाती मन आज भी करियर को सर्वोच्च लक्ष्य नहीं मानता : आज मुझे नौचंदी मेले के वही जवान और किसान याद आ रहे हैं : व्यायाम छूट जाने का अफसोस है, नये साल में इसे फिर शुरू करने का संकल्प : मीडिया पर एक विराट उपन्यास लिख रहा हूं, यह हमारे दौर का दस्तावेज होगा और मेरे जीवन का सबसे बड़ा काम : आज के दिये कल की मशाल हैं : सबसे बड़ी उम्मीद उन मीडियाकारों से जो आज भी इस पेशे में मिशन की भावना से आते हैं और पूंजी के चक्रव्यूह और करियरवादी दंद-फंद में नहीं फंसते-उलझते :\nबरसों पुरानी बात है। मेरे चाचा हमारे पूरे परिवार को ट्रैक्टर-ट्रॉली में बिठाकर मेरठ का नौचंदी मेला दिखाने ले गये। वहां एक जगह जवान और किसान की मूर्ति थी। उस पर 'जय जवान-जय किसान' लिखा था। मैं उसे छू-छू कर देखता रहा। चाचा ने मेरा कौतूहल देखकर बताया कि ये हमारे देश के जवान और किसान हैं। जवान सीमा पर देश की आन-बान-शान के लिए जान लड़ता है। किसान देश के खेतों में हल चलाकर हम सबके लिए अनाज उगाता है। आज मुझे नौचंदी मेले के वही जवान और किसान याद आ रहे हैं। बीत रहे साल और आते हुए साल की दहलीज पर सबसे ज्यादा गर्व इन्हीं पर है। ये हैं, तो हम हैं। तमाम भय, आशंका, निराशा, हताशा, अवसाद और नाउम्मीदी के माहौल में यही हैं, जो हमें इन सबसे पार पाने के लिए विश्वास, शक्ति और ऊर्जा देते हैं। जब भी किसी जवान को, किसान को या मेहनतकश को देखता हूं, तो लगता है कि जैसा भी जीवन हम जी रहे हैं इसमें सबसे बड़ा योगदान इन्हीं का है।\nबीते साल में सबसे ज्यादा निराशा, बेचैनी, गुस्सा और आक्रोश सुरसा के मुंह की तरह बढ़ते जा रहे भ्रष्टाचार पर आया। खुशी इस बात की रही कि भ्रष्टïचार के खिलाफ लोग कुछ करना चाहते हैं। मगर बात यहीं खत्म हो जाती है। क्या करें? किस-किससे लड़ें? पूरा सिस्टम ही भ्रष्ट है।\n... और अब तो लोकतंत्र के चौथे स्तंभ मीडिया पर भी आक्षेप हैं। यह मन में आत्मग्लानि लाता है। आज आम आदमी, गरीब और मजबूर आदमी अपना कोई दुख-दर्द लेकर किसके पास जाता है? उसे किस पर सबसे ज्यादा भरोसा है। मीडिया पर। उसे लगता हे कि अखबार में छाप जाये, टीवी पर आ जाये, तो पुलिस उसकी शिकायत दर्ज कर लेगी... म्युनिसिपल्टी का बाबू उसकी फाइल ढूंढ लेगा... कोई दबंग उसे सतायेगा नहीं... उसकी बहू-बेटियों की इज्जत सुरक्षित रहेगी। वह मीडिया को भगवान समझता है। और मीडिया के कुछ लोग शैतान निकले। निश्चित ही, इससे उस आदमी के दिल में हूक उठी होगी... उसे सदमा पहुंचा होगा... उसे लगा होगा कि अब वह किससे गुहार लगाये?\nहर साल की तरह बीते साल भी, प्रतिकूल परिस्थितियों में जीवन से सफलता पा लेने लोग भावुक करते रहे। वी.वी.एस. लक्ष्मण की हर मैच जिताऊ पारी, हरियाणा की महिला खिलाड़ियों का ग्वांगझू एशियाड में पदक जीतना, किसी गरीब बच्चे का आईआईटी की प्रवेश परीक्षा में सफल होना, भ्रष्टï सिस्टम में अब भी ज्यादातर लोगों का ईमानदार होना मन को छूता भी रहा और आशा का दीप भी जलाये रहा।\nजीवन में जो लक्ष्य तय किये थे, उनमें से अभी तक तो ज्यादातर पूरे किये। मेरा देहाती मन आज भी करियर को सर्वोच्च लक्ष्य नहीं मानता। वह तो रोजी का, जिंदा रहने का एक साधन मात्र है। ऐसा नहीं होता, तो मैं इंजीनियर या लेक्चरर बन जाता। इंजीनियरिंग में दाखिला हो गया और नैट क्वालिफाई कर लिया था। पर मैं कुछ अलग करना चाहता था। इसलिए मीडिया में आया। वो सब पूरी तरह नहीं कर पाया... कोई गिला नहीं... मौका मिलेगा, तो जरूर करूंगा।\nयूं तो मैं जीवन में काफी अनुशासित हूं, पर बरसों से व्यायाम छूट जाने का अफसोस है। मुम्बइया जिंदगी की भागदौड़ और व्यस्तता के बीच यह छूट गया। पर नये साल में इसे फिर शुरू करने का संकल्प जरूर है।\nकुछ गरीब बच्चों को पढ़ाता हूं। इच्छा है कि इसके लिए वक्त मिलता रहे। युवाओं से ऊर्जा लेता हूं। युवा व भावी पत्रकारों का मार्गदर्शन करना दिली खुशी का अहसास दिलाता है। ये आज के दिये हैं, भविष्य में मशाल बनेंगे। नीरा राडिया के चक्कर में हर कोई तो नहीं आता... इसलिए इस नयी पौद से बेहद आशाएं हैं।\nबीते साल मीडिया पर मेरी दो किताबें 'स्पेशल रिपोर्ट' और 'फिल्मी स्कूप' आयीं। चार की योजना थी। कोई बात नहीं ... दो इस साल सही।\nबरसों से एक विराट उपन्यास पर काम कर रहा हूं। पिछले दो दशक में, यानी आर्थिक उदारीकरण के इस दौर में मीडिया किस तरह और कितना कुछ बदला है, इसी पर। इसमें मीडिया के अंदर की सनसनीखेज और अविश्वसनीय कथाएं होंगी। इसका फलक मेरठ से शुरू होकर मुम्बई तक फैला है। कथावस्तु फिक्शन में होगी। पर किरदार और घटनाएं पकड़ में आ जायेंगे। 600 पेज का रफ ड्राफ्ट और नोट्स तैयार हैं। और भी जुड़ते जा रहे हैं। कह नहीं सकता, इसे अंतिम रूप देने में कितना वक्त लगेगा। पर यह हमारे दौर का दस्तावेज होगा और मेरे जीवन का सबसे बड़ा काम - पूरी तृप्ति और संतुष्टि देने वाला। शायद यह कई दोस्तों से दूरी भी पैदा कर दे ... क्योंकि इसमें सब कुछ सच होगा, सच के सिवा कुछ नहीं। ... और सच अक्सर कड़वा होता है।\nसबसे बड़ी उम्मीद उन मीडियाकारों से है, जो आज भी इस पेशे में मिशन की भावना से आते हैं, पूंजी के चक्रव्यूह में नहीं फंसते और करियरवादी दंद-फंद में नहीं उलझते। ये वो लोग हैं, जिनके लिए जीवन एक संघर्ष है, पर ये संघर्ष से नहीं घबराते। इनके सीने में आग है, दिल में ईमानदारी है और लबों पर सच है।\nनये साल में यही ख्वाहिश है कि इनका ये सब बचा रहे, बना रहे, परवान चढ़ता रहे!


मां का दूध (ब्रेस्ट मिल्क) बढ़ाने के घरेलू तरीके | Breast Milk Badhane Ke Gharelu Upay\nDecember 06, 2021 December 6, 2021 Ankita Mishra ankita mishra\nमुझे कैसे पता चलेगा कि मुझमें पर्याप्त ब्रेस्ट मिल्क बन रहा है या नहीं?\nब्रेस्ट मिल्क की आपूर्ति कम होने के कारण\nमां का दूध बढ़ाने के तरीके । Maa Ka Doodh Badhane Ka Tarika\nब्रेस्ट मिल्क बढ़ाने वाले फूड | Maa Ka Doodh Badhane Ke Liye Kya Khaye\nब्रेस्टमिल्क आपूर्ति बढ़ाने के तरीके और प्राकृतिक उपाय | Maa Ka Doodh Badhane Ke Upay\nबच्चे के जन्म के बाद छह महीने तक उसे सिर्फ मां का दूध पिलाया जाता है, ताकि उसे शुरुआती पोषण ठीक से मिल सके। ऐसे में जरूरी है कि स्तनपान कराने वाली मां अपने खानपान का विशेष ध्यान रखें, ताकि ब्रेस्ट मिल्क का ठीक से उत्पादन हो सके और बच्चे को ब्रेस्ट मिल्क से सही पोषण मिलता रहे। ऐसे में कई महिलाओं के मन में यह सवाल जरूर आता है कि क्या उनमें ठीक से ब्रेस्ट मिल्क बन पा रहा है या नहीं?\nमॉमजंक्शन के इस लेख में हम ब्रेस्ट मिल्क के बारे में विस्तार से चर्चा करेंगे। हम इस लेख में मां का दूध बढ़ाने के तरीकों से लेकर ब्रेस्ट मिल्क बढ़ाने वाले खाद्य पदार्थों के बारे में भी जानेंगे। सबसे पहले तो आइए जानते हैं कि इस बारे में कैसे पता चलेगा कि नई मां में पर्याप्त मात्रा में दूध बन रहा है या नहीं।\nआप के अंदर पर्याप्त मात्रा में ब्रेस्ट मिल्क बन रहा है यह इस बात से पता चलेगा कि आपका शिशु इससे कितना संतुष्ट हो पाता है और यह शिशु की सेहत को किस तरह प्रभावित कर रहा है।\nउम्र के अनुसार शिशु का वजन बढ़ना, उसका सही विकास होना इस बात का संकेत है कि आप में पर्याप्त मात्रा में ब्रेस्ट मिल्क बन रहा है। हालांकि, जन्म के पहले सप्ताह में शिशु का वजन घट सकता है, लेकिन बाद में पर्याप्त पोषण के साथ उसका वजन बढ़ने लगता है।\nइसके अलावा, आप इससे भी अंदाजा लगा सकती हैं, कि वो दिन में कितनी बार पेशाब कर रहा है (1)। दिन में पांच से छह डायपर गीले करने का मतलब है कि वो ठीक से स्तनपान कर पा रहा है।\nआपके बच्चे का अच्छा मूड भी पर्याप्त ब्रेस्ट मिल्क बनने का संकेत हो सकता है। पर्याप्त मात्रा में दूध बनेगा, तो शिशु भी अच्छी तरह स्तनपान कर पाता है, जिससे शिशु खुश रहता है और अच्छे से सोता है।\nदूध की आपूर्ति पर्याप्त न होने पर आपको स्तनपान कराते समय दर्द महसूस नहीं होगा। ऐसे में आपको स्तनपान कराने के बाद आपके स्तन खाली और मुलायम महसूस होंगे।\nस्तनपान कराने के दौरान बच्चे के दूध निगलने को आप सुन सकेंगी, जो दूध की पर्याप्त मात्रा होने का लक्षण हो सकता है।\nलेख के इस भाग में हम ब्रेस्ट मिल्क की आपूर्ति कम होने के कारणों के बारे में जानेंगे।\nऐसी कई बातें हैं, जिनकी वजह से नई मां में ब्रेस्ट मिल्क की आपूर्ति कम होने लगती है, जिनके बारे में हम नीचे बता रहे हैं :\n1. मानसिक बदलाव :\nडिलीवरी के बाद कई महिलाएं विभिन्न तरह के मानसिक बदलावों से जूझती हैं। चिंता व तनाव जैसी समस्याएं ब्रेस्ट मिल्क की आपूर्ति को प्रभावित कर सकती हैं। ऐसे में आप जितना हो सके खुद को खुश रखें व तनाव से दूर रहें।\n2. चिकित्सीय समस्या :\nब्रेस्ट मिल्क की कमी होने के पीछे चिकित्सीय समस्या भी हो सकती है, जैसे :\nजैसे गर्भावस्था के दौरान उच्च रक्तचाप की समस्या।\nपॉलीसिस्टिक ओवरी सिंड्रोम (पीसीओएस)।\n3. कुछ दवाओं का प्रभाव :\nसाइनस व एलर्जी जैसी दवाओं के प्रभाव और हार्मोनल बर्थ कंट्रोल की दवाओं के कारण भी ब्रेस्ट मिल्क की आपूर्ति में कमी आ सकती है।\n4. धूम्रपान और एल्कोहल :\nधूम्रपान और एल्कोहल के कारण भी ब्रेस्ट मिल्क की आपूर्ति पर असर पड़ता है। जो महिलाएं ज्यादा धूम्रपान और एल्कोहल का सेवन करती हैं, उनमें ब्रेस्ट मिल्क की कमी होने की समस्या हो सकती है।\n5. ब्रेस्ट सर्जरी\nअगर आपकी पहले कभी ब्रेस्ट सर्जरी हुई है, तो ब्रेस्ट मिल्क की आपूर्ति में कमी आ सकती है। आपको बता दें कि ब्रेस्ट सर्जरी से ग्लैंड्यूलर टिश्यू में कमी आ जाती है, जिससे ब्रेस्ट मिल्क आपूर्ति प्रभावित हो सकती है। इसके अलावा, निप्पल पियरसिंग भी इसका एक कारण हो सकता है (2)।\nये थे ब्रेस्ट मिल्क आपूर्ति कम होने के कुछ कारण। आइए, अब ब्रेस्ट मिल्क बढ़ाने के तरीकों के बारे में चर्चा करते हैं।\nहालांकि, मां का दूध बढ़ाने के कई तरीके अपनाएं जा सकते हैं, जिनमें सबसे ज्यादा बेहतर संतुलित व पौष्टिक खानपान है। एक बेहतर खानपान आपकी दूध की आपूर्ति को काफी प्रभावित करता है। यहां हम बता रहे हैं कि ब्रेस्ट मिल्क बढ़ाने के लिए क्या खाएं (3):\nओटमील : ओटमील से भरपूर ऊर्जा मिलती है। इसमें फाइबर होता है, जो आपका पाचन ठीक रखने में मदद करता है। आप रोजाना सुबह नाश्ते में एक बाउल ओटमील खा सकती हैं।\nसौंफ : स्तनपान कराने वाली महिलाओं में दूध के कम होने पर सौंफ का सेवन करना फायदेमंद हो सकता है। आप चाहें तो सौंफ वाली चाय भी पी सकती हैं या माउथ फ्रेशनर के तौर पर इसका सेवन कर सकती हैं (4)।\nमेथी के दाने : मेथी दाने का सेवन करने से भी ब्रेस्ट मिल्क की आपूर्ति पर असर पड़ता है (5)। आप डिलीवरी के बाद अंकुरित किए हुए मेथी दाने खा सकती हैं। हालांकि, ये स्वाद में आपको थोड़ी कड़वी लग सकती है, लेकिन इससे ब्रेस्ट मिल्क बढ़ाने में मदद मिलेगी।\nपपीता : ब्रेस्ट मिल्क बढ़ाने में कच्चा पपीता भी मदद करता है (3)। इसके सेवन से शरीर में ऑक्सिटॉसिन का उत्पादन बढ़ता है, जो ब्रेस्ट मिल्क बढ़ाने में मदद करता है।\nलहसुन : लहसुन भी ब्रेस्ट मिल्क की आपूर्ति बढ़ाने में भी सहायक माना गया है। अगर आप लहसुन खाती हैं, तो यह आपके दूध के स्वाद और महक को प्रभावित कर सकता है। एक स्टडी में भी यह पाया गया है कि जिन महिलाओं ने ज्यादा लहसुन खाया है, उनके शिशुओं ने ज्यादा देर तक स्तनपान किया है (6)। वहीं, अगर आपको लगे कि शिशु स्तनपान के दौरान उसके स्वाद से असहज हो रहा है, तो इसका कारण लहसुन हो सकता है। ऐसे में आप लहसुन का सेवन रोक सकती हैं।\nकाले तिल के बीज : काले तिल को भी ब्रेस्ट मिल्क बढ़ाने में इस्तेमाल किया जा सकता है। इसमें प्रचुर मात्रा में कैल्शियम पाया जाता है, जो ब्रेस्ट मिल्क बढ़ाने में मदद कर सकता है।\nगाजर : ब्रेस्ट मिल्क बढ़ाने में गाजर भी कमाल का फायदा कर सकती है। इसके लिए आप नाश्ते में या दोपहर में एक गिलास गाजर का जूस पी सकती हैं। गाजर में विटामिन-ए, एल्फा और बीटा-कैरोटीन होता है (7)।\nजौ : जौ से न सिर्फ ब्रेस्ट मिल्क बढ़ने में मदद मिलती है, बल्कि यह आपको हाइड्रेट भी रखता है। आप चाहें तो पानी में जौ को उबालकर पी सकती हैं।\nशतावरी : नई माताओं के लिए शतावरी काफी फायदेमंद मानी जाती है। इसमें फाइबर, विटामिन-ए और विटामिन-के होता है। यह ब्रेस्ट मिल्क बढ़ाने में काफी मदद करती है (8)।\nजीरा : जीरा भी ब्रेस्ट मिल्क बढ़ाने में आपकी मदद कर सकता है। बस आप इसका सेवन संतुलित मात्रा में करना है (9)।\nपालक : हरी पत्तेदार सब्जियों में पालक ब्रेस्ट मिल्क बढ़ाने में काफी मदद करता है। यह आप में दूध की आपूर्ति बढ़ाने में मदद करने के साथ-साथ खून की कमी को भी पूरा करता है (10)।\nब्राउन राइस : एक रिसर्च के मुताबिक, स्तनपान कराने वाली महिलाओं में ब्राउन राइस दूध उत्पादन बढ़ाने में मदद करता है।\nसाल्मन : साल्मन में प्रचुर मात्रा में ईएफए (एसेंशियल फैटी एसिड) और ओमेगा-3 होता है, जो स्तनपान कराने वाली महिलाओं के लिए जरूरी होता है। आप साल्मन को अपने खानपान में शामिल कर सकती हैं।\nगाय का दूध : ब्रेस्ट मिल्क बढ़ाने के लिए मां को गाय का दूध पीने की भी सलाह दी जाती है। ध्यान रहे कि गाय का दूध वही महिला पिएं, जिसे इससे एलर्जी न हो (11)।\nस्तनपान के दौरान किन चीजों का सेवन नहीं करना चाहिए, इस बारे में जानने के लिए पढ़ते रहें यह आर्टिकल।\nसही खानपान की जरूरत जितनी गर्भावस्था के दौरान होती है, उतनी ही जरूरत स्तनपान के दौरान भी होती है। नीचे हम बताने जा रहे हैं कि स्तनपान के दौरान क्या नहीं खाना चाहिए :\nकॉफी – अगर आप कॉफी पीने की आदी हैं, तो स्तनपान के समय पर इसका सेवन न करें। कैफीन का सेवन करने से ब्रेस्ट मिल्क में आयरन का स्तर कम हो सकता है, जिससे बच्चे के हिमोग्लोबिन पर असर पड़ता है (12)।\nखट्टे फल – स्तनपान कराने वाली मांओं को खट्टे फल जैसे संतरा, अंगूर, आम व अनानास जैसी चीजें खाने से बचना चाहिए, क्योंकि ऐसे तत्व शिशु ग्रहण नहीं कर पाता है।\nब्रोकली – स्तनपानी कराने वाली मांओं को ब्रोकली का सेवन करने से बचना चाहिए। इसे खाने से बच्चे को भी गैस की समस्या हो सकती है।\nहाई-मरकरी फिश – गर्भावस्था की तरह ही स्तनपान कराने वाली मांओं को उच्च पारे वाली मछली के सेवन से बचना चाहिए। इससे शिशु के मस्तिष्क विकास में बाधा पहुंच सकती है।\nएल्कोहल – मां के एल्कोहल लेने से स्तनपान करने वाले शिशु को हानि पहुंच सकती है। हालांकि, कई स्टडी के मुताबिक अगर मां एक या दो बार बहुत कम मात्रा में एल्कोहल का सेवन करे तो बच्चे को नुकसान नहीं होता (13)। फिर भी हम सलाह देंगे कि स्तनपान कराने वाली महिला एल्कोहल का सेवन न करे।\nमूंगफली – अगर आपके परिवार में किसी को भी मूंगफली से एलर्जी है, तो स्तनपान कराने वाली महिला को इसका सेवन करने से बचना चाहिए। ऐसा करने से बच्चे को भी एलर्जी हो सकती है (14)।\nमसालेदार भोजन – मां का मसालेदार भोजन खाना शिशु के लिए नुकसानदायक हो सकता है। मसालेदार भोजन दूध के जरिए शिशु को प्रभावित कर सकता है।\nअंडे और शैलफिश – अगर परिवार में किसी को अंडे या शैलफिश से एलर्जी है, तो स्तनपान कराने वाली मांओं को इससे दूर रहना चाहिए। ऐसे में शिशु को भी एलर्जी हो सकती है (15)।\nकॉर्न – बच्चों को कॉर्न से एलर्जी होना आम बात है। फिर चाहे वो इसके सीधे सेवन से हो या फिर स्तनपान से। इसलिए, स्तनपान कराने वाली मांओं को कॉर्न से भी दूर रहना चाहिए।\nखानपान के बाद, आइए अब जानते हैं ब्रेस्ट मिल्क बढ़ाने की युक्तियां और कुछ प्राकृतिक उपाय।\nज्यादा से ज्यादा स्तनपान कराएं : आप ज्यादा से ज्यादा देर तक अपने शिशु को स्तनपान कराएं। जब आपका शिशु दूध पीता है, तो इससे स्तनों में और दूध बनता है। इसलिए, अपने नवजात शिशु को आप दिन में आठ से 10 बार स्तनपान कराएं।\nदोनों स्तनों से स्तनपान कराएं : जब भी आप स्तनपान कराएं, तो बारी-बारी से दोनों स्तनों से स्तनपात कराएं। ऐसा करने से शरीर में दूध उत्पादन की मांग बढ़ेगी। इसके अलावा, आपका बच्चा भी आराम से दूध पी सकेगा। कोशिश करें कि एक बार स्तनपान कराते समय दो से तीन बार दोनों तरफ से बच्चे को दूध पिलाएं।\nतनाव से बचें : तनाव के कारण भी ब्रेस्ट मिल्क बनने में कठिनाई होती हैं। आपको बता दें कि तनाव के कारण दूध उत्पादन बढ़ाने वाले हार्मोन ऑक्सीटोसिन के उत्पादन में बाधा पहुंचती है।\nएल्कोहल और निकोटीन से दूर रहें : जो महिलाएं ज्यादा मात्रा में एल्कोहल और निकोटीन का सेवन करती हैं, उनमें भी ब्रेस्ट मिल्क के उत्पादन में कमी हो सकती है। इसलिए, एल्कोहल का सेवन करने से बचें।\nस्किन टू स्किन कॉन्टेक्ट : जब आपका बच्चा ब्रेस्टफीड कर रहा हो, तो उस समय उसके कपड़े हटाकर खुद से स्पर्श करें। ऐसा करने से शिशु को देर तक स्तनपान करने में मदद मिलेगी और ज्यादा देर स्तनपान करने से ज्यादा दूध निकलेगा (16)।\nबच्चे के साथ समय बिताएं : आप जितनी देर अपने बच्चे के साथ समय बिताएंगी, बच्चे को उतनी बार स्तनपान करा सकेंगी।\nक्या मुझे पर्याप्त स्तनपान करने के लिए अधिक खाना चाहिए?\nइसमें कोई दो राय नहीं है कि पौष्टिक खानपान आपके दूध की आपूर्ति पर असर डालेगा। स्तनपान कराने वाली मां को प्रतिदिन 500 अतिरिक्त कैलोरी की जरूरत होती है (17), लेकिन इसका मतलब यह नहीं है कि आपको इसके लिए अधिक खाने की जरूरत होगी। बस इस बात का ध्यान रखें कि आप जो भी खाएं हेल्दी खाएं और शिशु के लिए फायदेमंद हो।\nक्या स्तनों की मालिश से दूध के उत्पादन में मदद करती है?\nनहीं, स्तनों पर मालिश करने से सिर्फ स्तनों के कठोर हुए भाग को नरम करने में मदद मिलेगी। हालांकि, इससे ब्रेस्ट मिल्क बढ़ता नहीं है, लेकिन दूध का बाहर आना आसान हो जाता है।\nबेशक, हर शिशु के लिए मां का दूध अमृत के समान होता है, जो उसे पोषण देता है। ऐसे में जरूरी है कि मां के स्तनों में पर्याप्त मात्रा में दूध बने, ताकि शिशु को इसकी कमी न होने पाए। इसलिए, ब्रेस्ट मिल्क बढ़ाने के लिए ऊपर बताए गए टिप्स काफी फायदेमंद साबित हो सकते हैं। हम उम्मीद करते हैं कि यह लेख आपके काम आएगा। ऐसी ही महत्वपूर्ण जानकारी के लिए मॉमजंक्शन के अन्य आर्टिकल भी जरूर पढ़ें।\n1. Making breastmilk By Women’s Health\n2. Breastfeeding By Center for disease control and prevention\n3. Herbs and Foods to Increase Your Breast Milk Supply By University of Washington\n4. Fennel By Ncbi\n5. Fenugreek By Ncbi\n6. Garlic By Ncbi\n7. Carrot By Ncbi\n8. Wild Asparagus By Ncbi\n9. Management of Breastfeeding Problems in Iranian Traditional Medicine By Ncbi\n10. Licorice By Ncbi\n11. Maternal food restrictions during breastfeeding By Ncbi\n12. Coffee consumption asafactor in iron deficiency anemia among pregnant women and their infants in Costa Rica By Ncbi\n13. Breastfeeding and drinking alcohol By NHS\n14. Peanut allergy: is maternal transmission of antigens during pregnancy and breastfeedingarisk factor? By Ncbi\n15. Food allergy in breastfeeding babies. Hidden allergens in human milk By Researchgate\n16. SKIN-TO-SKIN CONTACT By Unicef\n17. Nutrition Recommendations in Pregnancy and Lactation By Ncbi


Page-1080 of GK in Hindi - सामान्य ज्ञान एवं करेंट अफेयर्स - बैंकिंग, IBPS, SSC, RAS, BPSC, RPSC, UPPSC, MPPSC, HPSC, UKPSC के लिए\n1. हाल ही में अबरदीन पुलिस स्टेशन को देश का सर्वश्रेष्ठ पुलिस स्टेशन चुना गया, यह किस राज्य/केंद्र शासित प्रदेश में स्थित है? उत्तर – अंडमान व निकोबार द्वीप समूह अंडमान का निकोबार द्वीप समूह के अबरदीन पुलिस स्टेशन को देश का सर्वश्रेष्ठ पुलिस स्टेशन चुना गया है। इस सूची में दूसरे स्थान पर गुजरात\n1. 2019 नाटो शिखर सम्मेलन का आयोजन किस यूरोपीय शहर में किया गया? उत्तर – लन्दन यूनाइटेड किंगडम में नाटो शिखर सम्मेलन का आयोजन 3-4 दिसम्बर के दौरान किया जायेगा। इस शिखर सम्मेलन का आयोजन यूनाइटेड किंगडम में किया गया। नाटो की स्थापना 1949 में की गयी थी। 2. स्विट्ज़रलैंड में किस प्रथम जीवित व्यक्ति\n1. ग्लोबल माइग्रेशन फिल्म फेस्टिवल का आयोजन किस संगठन द्वारा ढाका में किया जा रहा है? उत्तर – IOM अंतर्राष्ट्रीय प्रवासी संगठन (IOM) द्वारा यूरोपीय संघ की सहायता से ढाका में ग्लोबल माइग्रेशन फिल्म फेस्टिवल का आयोजन किया जा रहा है। 2. भारत के पहले समुद्री संग्रहालय की स्थापना किस स्थान पर की जायेगी? उत्तर\n1. भारत और श्रीलंका के बीच “मित्र शक्ति 2019” अभ्यास का आयोजन किस शहर में किया जा रहा है? उत्तर – पुणे भारत और श्रीलंका के बीच मित्र शक्ति नामक युद्ध अभ्यास का आयोजन किया जायेगा। इसका आरम्भ 1 दिसम्बर पुणे में हो गया है इस सैन्य अभ्यास का आयोजन भारत और श्रीलंका के बीच\n1. भारतीय निर्वाचन आयोग द्वारा जननायक जनता पार्टी को किस राज्य का राज्य दल का दर्जा दिया गया है? उत्तर – हरियाणा जननायक जनता पार्टी को हरियाणा के राज्य दल का दर्जा दिया गया है। इस दल को ‘चाबी’ का चुनाव चिन्ह प्रदान किया गया है। यह निर्णय हालिया हरियाणा विधानसभा चुनाव में पार्टी के\n1080 / 1261<<<10781079108010811082>>>


मदन काशी: जगजीत सिंह 70 वें जन्मदिन पर अपने चहेतों को देंगे तोहफा\nजगजीत सिंह 70 वें जन्मदिन पर अपने चहेतों को देंगे तोहफा\nसंजय कृष्ण : खिलते हुए गेहुंआ रंग पर चटख लाल रंग की टी शर्ट। कंधे से झूलता लेदर बैग। चश्मे के भीतर से झांकती आंखें और उनसे बरसता नूर। आर्या होटल के रिसेप्शन कक्ष से सटे लॉन में मुखातिब गजल के शहंशाह जगजीत सिंह। राउंड टेबल द्वारा आयोजित 23 अक्टूबर की शाम-ए-गजल के सफल कार्यक्रम का चेहरे पर इत्मीनान झलक रहा था। मुख्तसर मुलाकात में बातों का सिलसिला शुरू हुआ। बात एक दो सवालों की थी, लेकिन कई सवालों का जवाब बेहद आत्मीयता से दिया।... तो रांची दूसरी बार आए थे। कहते हैं, बीस साल पहले आया था। तब काफी सिकुड़ी-सिकुड़ी थी। अब तो काफी फैल गई है। आपने ढेरों गजलें गाई हैं, कौन सी गजल आपके दिल को छूती है? वे प्रतिप्रश्न करते हैं, अब पिता से पूछ रहे हो कि आपको कौन बेटा प्रिय है? भई, पिता के लिए उसके हर बेटे प्रिय होते हैं। और शायर? शायरों के बारे में थोड़ी चूजी हूं। जो गजल पसंद होती है, उसे आवाज देता हूं। इसके लिए काफी मशक्कत करनी पड़ती है। गालिब से लेकर मीर , बशीर बद्र, निदा फाजली, जावेद अख्तर, खालिद कुवैती, जिगर मुरादाबादी, पयाम सइदी तक...और भी नाम हैं...।\nशास्त्रीय संगीत की तालीम और साफ जुबान को गजल गायिकी का सबसे अहम पहलू बताते हुए जगजीत सिंह कहते हैं, पिछले चालीस साल से इस क्षेत्र में हूं और तीसरी पीढ़ी को गजल सुना रहा हूं। अजब यह कि तीनों पीढिय़ां साथ-साथ भी सुनती हैं। रांची में भी शनिवार को तीनों पीढिय़ां एक साथ शाम-ए-गजल का आनंद ले रही थीं। तो एक लंबा सफर तय किया है...। अगले साल आप अपना 70 वां जन्मदिन मनाएंगे। क्या तोहफा देना चाहेंगे अपने चाहने वालों को? इसके लिए कई योजनाएं हैं। देश-दुनिया में सत्तर बेहतरीन कार्यक्रम पेश करना हैं। यह कार्यक्रम अगले साल फरवरी से शुरू हो जाएगा। सत्तर गजलों का एक एलबम भी निकालना है। चाहूंगा की रांची में भी एक आयोजन हो।\nपॉप म्यूजिक की ओर बढ़ते युवाओं के रुझान के बारे में दो टूक राय रखते हुए गजल सम्राट कहते हैं, इन्हें जो तालीम मिलेगी, वही करेंगे न! हम जो परोसेंगे, वही वे खाएंगे। इसके लिए उनसे कहीं ज्यादा हम जिम्मेदार हैं। गजल गायिकी के अपने लंबे सफर के बारे में कहते हैं, मुझे लगता है कि मैं आज भी गजल गायिकी में टिका हुआ हूं। इसका सबसे बड़ा कारण यह है कि मैंने 15-20 वर्षों तक शास्त्रीय संगीत सीखा है।\nगजल सम्राट जल्द ही एक फिल्म में संगीत निर्देशन करेंगे। यह फिल्म मशहूर अफसानानिगार सआदत हसन मंटो की कहानी पर फिल्म बन रही है। कहानी के नाम का उल्लेख उन्होंने नहीं किया। इधर के फिल्मी गीतों के बारे में भी वे टूक जवाब देते हैं। इस जवाब से आज के फिल्मी गीतकार कुछ सबक ले सकते हैं। सिंह कहते हैं, आज ऐसे गीत लिखे-गाए जा रहे हैं कि हॉल से बाहर आते ही दिमाग से निकल जाते हैं। ऐसे गीतों का कोई भविष्य नहीं। बातें और भी होतीं...लेकिन उनके फ्लाइट का समय हो रहा था...\nपर अक्तूबर 25, 2010\nuday 26 अक्तूबर 2010 को 4:28 am\nuday aaj tak\nजगजीत सिंह 70 वें जन्मदिन पर अपने चहेतों को देंगे ...


रात से पहले भी शुरू हुआ, हम जानते थे कि 2017 बिलबोर्ड संगीत पुरस्कार ड्रेक से संबंधित थे। समारोह शुरू होने से पहले उन्होंने कई ट्राफियां जीतीं और 13 श्रेणियों के साथ रात में ज्यादातर जीत के लिए एडेल के रिकॉर्ड तोड़ दिए। उन्हें अपने नए व्हिस्की, वर्जीनिया ब्लैक के लिए कुछ प्रमुख पदोन्नति भी मिली.\nलेकिन इसमें कोई संदेह नहीं है कि शाम का सबसे बड़ा विजेता रैपर के पिता, डेनिस ग्राहम था। हां, वह हमेशा के लिए ड्रेक पर स्मारक है अधिक जीवन एल्बम कवर, तो यह केवल फिट है कि वह उसे रात के उत्सव के लिए साथ लाएगा.\nवीडियो: 2017 बिलबोर्ड संगीत पुरस्कार रेड कार्पेट पर सितारे देखें\nड्रेक ने अपने पिता को अपने स्वीकृति भाषणों में से एक में चिल्लाया। उन्होंने कहा, “मेरे पिताजी बैंगनी जूते के साथ बैंगनी सूट पर हैं,” उन्होंने मंच से चिल्लाया। “लड़का, अगर तुम रुक जाओ नहीं!” यह बिल्कुल स्पष्ट है कि उसे अब से अपनी जोरदार शैली मिलती है, है ना?\nसंबंधित: ड्रैक, रिहाना और बेयोनसे बिलबोर्ड म्यूजिक अवार्ड नामांकित लीड\nरात के शीर्ष कलाकार के अंतिम पुरस्कार को स्वीकार करने के लिए- “कंट्रोल” क्रोनर ने अपने पिता को अपने सभी बैंगनी महिमा को फटकारने के लिए मंच पर लाया.\nड्रेक अक्सर अतीत में अपने पिता के साथ तनावग्रस्त रिश्ते के बारे में चिंतित है, यही कारण है कि यह देखने के लिए काफी स्पर्श कर रहा है कि उनके रिश्ते की मरम्मत की जाती है और सकारात्मकता के साथ आगे बढ़ती है.\nपिता-बेटे जोड़ी ने रात के सबसे बड़े कृत्यों में से एक के साथ समय-समय पर बैकस्टेज बिताया: साथी कनाडाई सेलिन डायन.\nहम ईमानदारी से श्री ग्राहम को हमारी अगली पार्टी में आमंत्रित करने की सोच रहे हैं। वह स्पष्ट रूप से जानता है कि एक अच्छा समय कैसे है.


जुनैद की हत्या के बाद सवालों के घेरे में कानून | Article on Junaid Murder in Ballabgarh - Hindi Oneindia\nदिल्ली। अफवाहों के आधार पर उग्र भीड़ द्वारा मुसलमानों की लगातार की जा रही हत्या भारतीय लोकतांत्रिक संरचना को नए सिरे से परिभाषित करने को विवश कर रहा है। इस तरह की घटनाएं एक-दो या कभी-कभार हो तो अनायास माना जा सकता है, लेकिन लगातार होती इस तरह की वारदातें कानून को ही कठघरे में खड़ा कर रही हैं। पिछले दिनों बल्लभगढ़ के पास एक लोकल ट्रेन में चार मुस्लिम लड़कों की पिटाई और एक लड़के जुनैद की हत्या ने मानवता में विश्वास रखने वालों को दहलाकर रख दिया है। दरअसल, जुनैद की हत्या ईद से ठीक पहले हुई थी, इसलिए यह कुछ ज्यादा ही मर्माहत कर रही है। फलतः बल्लभगढ़ के पास खन्दावली गांव में ज्यादातर लोगों ने ईद की नमाज काली पट्टी बांधकर पढ़ी और ईद नहीं मनाई। लोगों का कहना था कि उन्हें इंसाफ चाहिए और सरकार को ऐसे मामलों को लेकर सख्त कार्रवाई करनी चाहिए।\nईद के मौके पर हर कोई उनके गम में शरीक दिखा। घरवाले इंसाफ की मांग कर रहे हैं। जुनैद के पिता जलालुद्दीन का कहना है कि अब मेरा बेटे तो चला गया लेकिन सरकार अब देश में बिगड़ते माहौल को ठीक करे जिससे फिर कोई और जुनैद की मौत न मारा जाए। जुनैद की मां शायरा के मुताबिक घर में जुनैद का शव आने के बाद पता चला कि उनके बेटे को मारा गया है। सायरा जुनैद को याद करते हुए कहती हैं कि जुनैद अक्सर कहा करता था कि वह एक दिन दिल्ली की जामा मस्ज़िद का इमाम बनेगा। लेकिन मेरे बेटे को पीट-पीटकर मार डाला गया। क्या गलती थी उस मासूम की? इस सवाल का जवाब किसी के पास नहीं है।\nगौरतलब है कि जुनैद की बल्लभगढ़ के पास असावती में भीड़ ने पीटकर और चाकू मारकर हत्या कर दी थी। चश्मदीदों के मुताबिक झगड़े के दौरान सांप्रदायिक टिप्पणी भी हुईं। पुलिस अब तक एक ही आरोपी को पकड़ सकी है। बाकी आरोपियों का सुराग देने पर एक लाख का इनाम रखा गया है। लोग इस घटना को लेकर सरकार के रुख से नाराज हैं। मुस्लिम समुदाय के कुछ लोगों का कहना है कि आजकल टोपी पहनकर, दाढ़ी रखकर चलने में डर लगता है, इससे समझा जा सकता है कि कानून-व्यवस्था की क्या हालत है। जुनैद की मौत समाज में फैल रही नफरत का नतीजा है। यही वजह है कि आज मुस्लिम समुदाय डरा हुआ है। हिन्दू भी इसी देश का है और मुस्लिम भी इसी देश का है। लोग कौन होते हैं उन्हें पाकिस्तानी कहने वाले।\nसवाल किया जा रहा है कि क्या आप गाय के नाम पर इंसानों का कत्ल करोगे। बताते हैं कि जुनैद हाफिज़ बीते दिनों रात में लोकल ट्रेन से दिल्ली से बल्लभगढ़ जा रहे थे। उनकी उम्र 16 साल थी। हुआ ऐसा कि जुनैद, उनके भाई हाशिम व शाकिर और पड़ोसी दोस्त मोहसिन दिल्ली के सदर बाज़ार से ईद की खरीदारी कर घर लौट रहे थे। जब वो ट्रेन में चढ़े तो ट्रेन पूरी तरह खाली थी, तो उन्हें बैठने के लिए सीट भी मिल गई। आगे चलकर ओखला में 20-25 लोग ट्रेन में चढ़े। चढ़ने में धक्का मुक्की हुई। उसी में जुनैद को धक्का लगा तो वो नीचे गिर गए। इस पर जुनैद ने कहा कि धक्के क्यों मार रहे हो। उन्होंने उनके सर पर टोपी देख कर कहा कि तुम मुसलमान हो, देशद्रोही हो, तुम पाकिस्तानी हो, मांस-मीट खाते हो। उन लोगों ने सर से टोपी हटा दी और उनकी दाढ़ी पकड़ने की कोशिश की। जब उन्होंने रोकने की कोशिश की तो उन्होंने मार-पीट शुरू कर दी।\nजुनैद के भाई हाशिम ने उसे पूरे घटनाक्रम को बयां करते हुए बताया कि कैसे उन तीनों भाइयों व दो दोस्तों के साथ हमलावरों की भीड़ ने दरिंदगी की। हाशिम ने बताया कि सफर थोड़ा लंबा था इसलिए हम चारों ने लूडो खेलनी शुरू कर दी। इसी बीच भीड़ में से एक बुजुर्ग आए और भाई (जुनैद) से सीट मांगी। वह तुरंत खड़ा हो गया। उसकी सीट पर बैठे बुजुर्ग ने उसे मुस्करा कर देखा तो हम लोगों के चेहरे पर भी मुस्कान आ गई। ये शायद उस वाक्ये के बाद की हमारी अंतिम मुस्कुीराहट थी। आने वाले खतरे से बेखकर मैंने हमलावरों का विरोध किया तो वो बदसलूकी पर उतर आए। उन्होंने हमसे गाली गलौज करते हुए हंगामा शुरू कर दिया। कोई हमें बीफ खाने वाला कह रहा था तो कोई धर्म को लेकर टिप्पणी कर रहा था। भीड़ से खचाखच भरे डिब्बे के बीच हम चारों अचानक अकेले और असहाय चुके थे। कुछ हिम्मत जुटाकर हमने इसका प्रतिरोध किया तो भीड़ के बीच से कुछ लोग बेकाबू हो गए और हाथापाई शुरू कर दी। हमारी टोपी उतार दी गई और दाढ़ी खींचने का भी प्रयास किया गया। इससे पहले की हम कुछ सोच पाते यह देखकर हम अचंभे में रह गए कि जिस बुजुर्ग के लिए जुनैद ने सीट छोड़ी थी उसने सबसे पहले उस पर हाथ छोड़ा। भीड़ में से 10-15 लोग ऐसे थे जो हमें लगातार गालियां देकर पीटे जा रहे थे। हम जैसे ही मुंह खोलने की कोशिश करते वो लात घूसों से पीटकर हमारी जुबान चुप करा देते। हमलावरों की पिटाई से कुछ देर में ही जुनैद का शरीर बेजान हो गया। तब तक शायद हमलावरों का गुस्सा भी निकल चुका था। दुख इस बात का था कि घटना के वक्त डिब्बे में से 100-150 लोग मौजूद थे लेकिन उनमें से कोई हमारी मदद के लिए नहीं आया। कुछ तो मारो-मारो कहकर हमलावरों का समर्थन कर रहे थे।\nगौरतलब है कि इस तरह के हमले लगातार हो रहे हैं। हाल ही में जम्मू-कश्मीर में पुलिस अफसर अयूब पंडित की पीट-पीटकर बेरहमी से हत्या कर दी गई। इससे पहले राजस्थान के अलवर में भीड़ द्वारा पहलू खां की हत्या हुई। दादरी में अखलाक हत्या कांड भी चर्चा में रहा। कुछ लोगों का आरोप है कि केंद्र में मोदी सरकार बनने के बाद से मुस्लिम समुदाय के लोगों पर हमलों की संख्या बढ़ी है। उनका मानना है कि हमलावरों को सत्ता का संरक्षण प्राप्त है, क्योंकि अगर ऐसा नहीं होता तो इनके अंदर इतनी साहस कहां से आती? केंद्र में बीजेपी की सरकार के बाद एक के बाद एक लगातार मुसलमानों पर हमले हो रहे हैं, फिर भी प्रधानमंत्री मोदी इस गंभीर मसले पर अभी तक अपनी चुप्पी नहीं तोड़े हैं। जिस वजह से हमलावरों को सरकार की तरफ से परोक्ष रूप से समर्थन मिल रहा है। जब 15 वर्षीय जुनैद खान को हरियाणा के बल्लभगढ़ में मार दिया गया तो पीएम मोदी भारत में ही थे। घटना के बाद वे पुर्तगाल और अमेरिका के दौरे पर निकले। संभव है कि जुनैद की हत्या पर पीएम मोदी की चुप्पी के पीछे कोई वजह हो। 23 जून को पीएम मोदी ने श्यामा प्रसाद मुखर्जी को श्रद्धांजलि, हिमाचल प्रदेश के सीएम वीरभद्र सिंह को जन्मदिन की शुभकामना, इसरो को पीएसएलवी लॉन्च और एनडीए के राष्ट्रपति उम्मीदवार रामनाथ कोविंद के साथ नामांकन में जाने से जुड़े ट्वीट किए। पर जुनैद मसले पर कुछ भी नहीं लिखा।\nबता दें कि जब यूपी में फ्रीज में बीफ रखने के आरोप में 28 सितंबर 2015 को मोहम्मद अखलाक की भीड़ ने पीट-पीट कर हत्या कर दी थी तो उसके कुछ देर पहले ही पीएम मोदी ने अमेरिका के तत्कालीन राष्ट्रपति बराक ओबामा के साथ मुलाकात की थी। घटना के आठ दिन बाद पीएम मोदी ने बिहार के नवादा में विधान सभा चुनाव प्रचार के दौरान कानून को अपने हाथों में लेने वालों को चेतावनी दी थी। पीएम मोदी ने कहा था कि मैं पहले भी कह चुका हूं। हिंदुओं को तय करना होगा कि उन्हें मुसलमानों से लड़ना है या गरीबी से। मुसलमानों को भी तय करना होगा कि उन्हें हिंदुओं से लड़ना है या गरीबी से। दोनों को गरीबी से लड़ने की जरूरत है। राजनीतिक विश्लेषक तहसीन पूनावाला ने मुस्लिमों की हो रही लगातार हत्याएं देश के लिए चिंता का विषय है। यही वजह है कि देश का बौद्धिक वर्ग इस तरह की घटनाओं के विरोध में नेशनल कैंपेन एगेन्स्ट मोबलाइंचिंग के बैनर तले एकजुट होने लगा है। हमारी सरकार से मांग है कि वह इस तरह की वारदातों को रोकने के लिए कड़े कानून बनाए। बहरहाल, स्थितियां अनुकूल नहीं हैं। देखते हैं आगे क्या होता है?\ndelhi crime muslim attack murder article बल्लभगढ़ दिल्ली अपराध मुस्लिम हमला हत्या लेख\nArticle on Junaid Murder in Ballabgarh


भारत के किसानों की समकालीन सामाजिक-आर्थिक समस्याएं एवं निदान | उदय इंडिया\nभारत के किसानों की समकालीन सामाजिक-आर्थिक समस्याएं एवं निदान\nआबादी बढऩे व जोतों के घटते आकार के कारण अधिसंख्य किसानों के लिए कृषि अलाभकारी व्यवसाय बनता जा रहा है। मध्यम या वृहद श्रेणी का किसान ही अपनी आय से अपने उपभोग व्यय की पूर्ति कर पाता है।\n70 के दशक तक भारत खाद्यान्न की आवश्यकता की पूर्ति अन्य देशों से प्राप्त सहायता व आयात से करते था। 70वें दशक में योजनाबद्ध तरीके से ‘हरित क्रान्ति’ का श्रीगणेश हुआ। इसकी सफलता में हरियाणा, पंजाब व पश्चिमी उत्तर प्रदेश के किसानों ने खाद्यान्न उत्पादन में वृद्धि कर उल्लेखनीय योगदान दिया। परन्तु आर्थिक-उदारीकरण के बाद के वर्षो में कृषि क्षेत्र की उपेक्षा के कारण इन अग्रणी राज्यों की उत्पादकता में ठहराव आया तथा अन्य राज्यों में उत्पादकता में वृद्धि नहीं हुई। कृषि क्षेत्र व गैर-कृषि क्षेत्र में आर्थिक असमानताएं बढ़ीं। कृषि आय में कमी आई और बेरोजगारी बढ़ी। फलस्वरूप कृषि एक अलाभकारी व्यवसाय बनने लगा। आज भी देश की 70 फीसदी आबादी गावों में रहती है और किसी न किसी रूप में कृषि पर निर्भर है। अत: इस बहुसख्यंक जनजीवन की सामाजिक आर्थिक समस्याओं पर गम्भीरता से विचार कर ऐसी कार्यनीति बनाने की आवश्यकता है, जिससे इन समस्याओं का देशहित में सामयिक समाधान हो सके।\nकृषि जोतों का विखण्डन\nआबादी बढऩे के साथ जोतों की संख्या बढ़ रही है और जोत का आकार घट रहा है। वर्ष 1960-61 से 2010-11 की अवधि में देश में जहां कृषि क्षेत्र 133.48 मिलियन हैक्टेयर से बढ़कर 159.20 मिलियन हैक्टेयर हुआ, वहां जोतों की संख्या 50.77 मिलियन से बढ़कर 137.80 मिलियन हो गई। परिणामस्वरूप इस अवधि में जोत का औसत आकार 2.63 हैक्टेयर से घटकर 1.16 हैक्टेयर रह गया। वर्ष 2000-01 के बाद कृषि क्षेत्र में वृद्धि नहीं हुई, परन्तु जोतों की संख्या निरन्तर बढ़ी है।\nइस अवधि में लघु व सीमान्त कृषकों का प्रतिशत बढ़ा है। मध्यम व वृहद कृषकों का प्रतिशत कम हुआ है। स्पष्ट है कि वृहद जोत मध्यम में, मध्यम अद्र्धमध्यम में, अद्र्धमध्यम लघु में और लघु जोत सीमान्त में परिवर्तित हो रही हैं। यह प्रक्रिया भविष्य में अबाध गति से चलती रहेगी। शनै: शनै: सीमान्त श्रेणी के किसान भूमि विहीन या नगण्य भूमि के स्वामी रह जाएंगे। वर्तमान में भी भूमि विहीन किसानों की संख्या 31.12 प्रतिशत है।\nकम होती आय और बढ़ती बेरोजगारी\nआबादी बढऩे व जोतों के घटते आकार के कारण अधिसंख्य किसानों के लिए कृषि अलाभकारी व्यवसाय बनता जा रहा है। मध्यम या वृहद श्रेणी का किसान ही अपनी आय से अपने उपभोग व्यय की पूर्ति कर पाता है। इस प्रकार देश के 4.95 प्रतिशत किसान ही अपने परिवार का व्यय अपनी आय से निकाल पाते हैं, शेष 95.05 प्रतिशत किसान अभाव में जीवन व्यतीत करने को विवश है।\nकृषि क्षेत्र व गैर-कृषि क्षेत्र में काम करने वाले श्रमिक की आय में भी भारी अन्तर है। कृषि क्षेत्र के श्रमिक की औसत आय लगभग 12371.00 है, जबकि गैर-कृषि क्षेत्र के श्रमिक की आय लगभग 61432.00 रुपए है।\nइस अन्तर के कारण श्रमिक कृषि क्षेत्र में काम करने के बजाय गैर-कृषि क्षेत्र में काम करने को वरीयता देते हैं। इससे भी लघु व सीमान्त कृषकों को मुश्किलों का सामना करना पड़ता है, क्योंकि उनके कृषि उत्पादन कार्य मूलत: श्रम आधारित होते हैं।\nग्रामीण व शहरी क्षेत्र में प्रति व्यक्ति मासिक उपभोग व्यय मे भारी अन्तर है। ग्रामीण क्षेत्र में प्रति व्यक्ति मासिक उपभोग व्यय 1054.00 रुपए है, जबकि शहरी क्षेत्र में 1984.00 रुपए है। इससे शहरी व ग्रामीण जीवन की असमानता साफ दिखाई देती है।\nअपनी आर्थिक आवश्यकताओं की पूर्ति हेतु किसान ऋण लेने को विवश है। भारत में 48.6 प्रतिशत परिवार ऋणग्रस्त हैं और औसत ऋण 12858.00 रुपए है। (जनवरी-दिसम्बर 2003) यह आंकड़े पुराने हैं और भारत सरकार व राज्य सरकारों ने किसी हद तक इन्हें माफ भी किया है। जब भी किसानों के ऋण माफ किए जाते हैं, तब विभिन्न क्षेत्रों से आलोचनाएं की जाती हैं। उद्योग के क्षेत्र में 40,000 करोड़ से अधिक ऋण की वसूली नहीं हो सकी है, परन्तु इस बारे में ध्यान नहीं दिया जाता।\nस्थिति यह बन गयी है कि आय की कमी व ऋण ग्रस्तता के कारण किसान जगह-जगह पर आत्महत्या कर रहे हैं। एक अध्ययन के अनुसार वर्ष 1997 से 2006 की अवधि में 1,66,304 किसानों ने आत्महत्या की। कृषि जोतों के निरन्तर विखण्डन, गैर-कृषि रोजगार के अभाव, रोजगार परक शिक्षा के न होने और ग्रामीण क्षेत्र में कृषि आधारित लघु उद्योगों के अभाव के कारण गांवों में तेजी से बेरोजगारी बढ़ रही है।\nग्रामीण बेरोजगारी दूर करने के लिए भारत सरकार ने समय-समय पर कई योजनाएं प्रारम्भ कीं, लेकिन ये योजनाएं अपने उद्देश्यों में सफल नहीं रहीं। उनके द्वारा न तो स्थाई परिसम्पत्तियों का सृजन हुआ और न रोजगार के स्थायी अवसर सृजित हो सके।\nस्वतंत्रता के पश्चात सिंचाई सुविधाओं और प्रसार सेवाओं का विस्तार होने से फसलों की उत्पादकता व उत्पादन में वृद्धि हुई। ‘हरित क्रान्ति’ के बाद तो उत्पादकता में उल्लेखनीय वृद्धि हुई। वर्ष 1951 में खाद्यान्न की उत्पादकता केवल 522 कि. ग्राम प्रति हैक्टेयर थी, जो बढ़कर 1876 कि. ग्राम प्रति हैक्टेयर हो गई। परन्तु गत वर्षो में प्रगति में ठहराव आ गया है। वर्ष 1990 के बाद उल्लेखनीय वृद्धि नहीं हुई।\nपंजाब व हरियाणा में खाद्यान्न उत्पादकता अन्य राज्यों की तुलना में बेहतर है, परन्तु यहां भी वर्ष 1990-2000 की तुलना में नगण्य वृद्धि हुई है। अन्य राज्य अभी पीछे हैं। नि:संदेह अच्छी प्रसार सेवाओं, सिंचाई सुविधा, अच्छे बीज, खाद्य व अन्य तकनीकि के उपयोग से उत्पादकता में कई गुना वृद्धि की जा सकती है।\nविकास की यह स्वाभाविक प्रकिया है कि उद्योग तथा अन्य क्षेत्रों में प्रगति के साथ सकल घरेलू उत्पाद में उद्योग व सेवा क्षेत्रों का प्रतिशत योगदान बढ़ाता है। परिणामस्वरुप कृषि क्षेत्र का योगदान घटता है। परन्तु यह स्वागत योग्य तभी है जब कृषि में कार्यरत जनसंख्या का भार भी तुलनात्मक रूप से कम हो। वर्ष 1950-51 में लगभग 70 प्रतिशत जनजीवन कृषि कार्य में लगा था तथा सकल घरेलू उत्पाद में कृषि का योगदान 55.4 प्रतिशत था। वर्ष 2011-12 में लगभग 50 प्रतिशत लोग कृषि कार्य में लगे थे, परन्तु सकल घरेलू उत्पाद में उनका योगदान 14.10 प्रतिशत रह गया है। इसे सन्तुलित विकास नहीं कहा जा सकता।\nयह भी तथ्य है कि योजना परिव्यय में कृषि क्षेत्र का भाग घट रहा है। प्रथम पंचवर्षीय योजना से लेकर वर्ष 1979-80 तक यह भाग औसतन 10 से 17 प्रतिशत तक रहा परन्तु उसके बाद घटकर औसतन4से5प्रतिशत ही रह गया।\nआधारभूत सुविधाओं का अभाव\nग्रामीण क्षेत्रों में शिक्षा, उर्जा परिवहन, स्वास्थ्य आदि सामाजिक सुविधाओं का अभाव है। कानून व्यवस्था में भी गिरावट आ रही है। फलस्वरूप कुछ लोग तो रोजगार के लिए गांव छोड़ रहे हैं और कुछ लोग सामाजिक सुविधाओं के लिए गांव छोड़ रहे है। जनजीवन के पलायन से शहरों पर आबादी का दबाव बढ़ रहा है। गांव अभाव के केन्द्र बन रहे है। आकलन से यह बात सामने आती है कि शहरी आबादी में वृद्धि का लगभग 50 प्रतिशत भाग ग्रामीण क्षेत्र से पलायन से आया है।\nविकास का वत्र्तमान मॉडल कृषि क्षेत्र की समस्याओं का निराकरण करने मे असमर्थ है। इसका मूल कारण है कृषि अर्थतन्त्र का आबादी बढऩे के साथ संकुचित होना, जबकि गैर-कृषि क्षेत्र का अर्थतन्त्र आबादी बढऩे के साथ विस्तार पाता है। आबादी बढऩे के साथ जोतों का विखण्डन अपरिहार्य है। इसलिए खेती की आय पर किसानों की निर्भरता को कम करने के उपाय खोजने होंगे। चीन में औसत जोत का आकार भारत से कम है, परन्तु वहां कृषि उत्पादकता व विकास भारत से कहीं अधिक है। चीन में कृषि आबादी के बड़े भाग को अन्य व्यवसायों में प्रशिक्षित कर रोजगार के स्थायी अवसर उपलब्ध कराते हुए कृषि पर आबादी भार को कम करके उसे लाभकारी बनाया गया है। फलस्वरूप चीन ने गरीबी के स्तर को 80 प्रतिशत (1980) से घटाकर 15 प्रतिशत (2005) करने में सफलता प्राप्त की है। भारत में भी विकास के वत्र्तमान मॉडल पर पुन: विचार कर इसमें वांछनीय परिवर्तन करने होंगे।\nइस कार्य नीति के निम्न अवयव होंगे:\n• उत्पादकता में वृद्वि।\n• कृषि उत्पादों के भण्डारण व विक्रय की सुव्यवस्था।\n• उचित व संतुलित कृषि उत्पाद समर्थन मूल्य।\n• ग्रामीण क्षेत्र में सेवा क्षेत्रों का विस्तार।\n• ग्रामीण क्षेत्र में कृषि आधारित लघु व कुटीर उद्योगों की स्थापना व विस्तार।\n• शिक्षा का विस्तार व व्यवसायिक बनाना।\n• ग्रामीण क्षेत्र में सुविधाओं का विस्तार।\nउत्पादकता में वृद्वि\n• यह निर्विवाद है कि प्रभावी कृषि प्रबन्धन से भारत में उत्पादकता में कई गुना वृद्वि की सम्भावना है। परन्तु इसके लिए आवश्यक है कि किसान को आवश्यक कृषि निवेश, यथा, 1. अच्छा बीज, 2. खाद व कीटनाशक दवाएं 3. सिंचाई 4. ऋण 5. सब्सिडी व तकनीकि जानकारी उपयुक्त मात्रा व समय पर मिले। वत्र्तमान में प्रसार सेवाओं की अदक्षता के कारण ये निवेश समय पर नहीं मिल पाते। अत: उत्पादकता कुप्रभावित होती है।\n• पंजाब, हरियाणा व पश्चिमी उत्तर प्रदेश में खाद के अत्यधिक उपयोग, जल ठहराव व भूमि उपचार न करने के कारण उत्पादकता प्रभावित हुई है। अत: इस बारे में अनुसन्धान कर उपयुक्त कार्यवाही की आवश्यकता है।\n• यह आवश्यक है कि प्रत्येक किसान को अच्छी से अच्छी तकनीकी की जानकारी उपलब्ध कराई जाए। वस्तुत: वर्तमान कृषि पद्धतियों में सुधार की आवश्यकता है, क्योंकि न तो ये किफायती हैं और न पर्यावरणीय दृष्टि से धारणीय। कई फसलों की उत्पादकता कम है, जिसके लिए अदक्ष सिचांई व्यवस्था व प्रसार सेवाओं की कमी जिम्मेदार है। इस बारे में कृषि अनुसन्धान संस्थाओं व कृषि विश्वविद्यालयों को किसानों के साथ मिलकर कार्यवाही करनी होगी। दुर्भाग्यवश कृषि से सम्बन्धित कई तकनीकियों का विकास तो हुआ है, परन्तु वे किसानों तक नही पहुंची है। प्रसार सेवाओं का लाभ भी किसानों को नहीं मिला है। वस्तुत: हरित क्रान्ति के बाद कृषि अनुसंधान व प्रसार के क्षेत्र में उल्लेखनीय कार्य नहीं हुए हैं। यह तो सही है कि अनुसंधान संस्थाओं के प्रायोगिक फार्मस में कृषि उत्पादकता विश्वस्तर की है, परन्तु किसानों के खेतों में यह आधी रह जाती है। स्पष्टत: किसानों के पास वे सुविधाएं नहीं हैं, जो अनुसंधान संस्थाओं के पास उपलब्ध है। आवश्यकता इस बात की है कि किसान की परिस्थितियों को ध्यान में रखते हुए व्यवहारिक तकनीकी विकसित की जाए।\n• विभिन्न गतिविधियों के सम्पादन हेतु कृषकों को कई तरह के ऋण उपलब्ध कराने की व्यवस्था है। परन्तु प्रणाली की जटिलता, जानकारी के अभाव, कर्मचारियों के नकारात्मक दृष्टिकोण व निहित स्वार्थ के कारण प्राय: लघु व सीमान्त कृषक सरकारी ऋण सुविधा से वंचित रह जाते हैं और निजी संस्थाओं/व्यक्तिओं से उच्च ब्याज दर पर ऋण लेने को विवश हो जाते हैं। ये लोग किसानों का शोषण करते हैं। सरकारी व संस्थागत बैंकों से कार के लिए ऋण प्राप्त करना आसान है, परन्तु ट्रैक्टर के लिए ऋण प्राप्त करना मुश्किल है। वस्तुत: वर्तमान व्यवस्था में सुधार करने की आवश्यकता है ताकि एक आम किसान को, बिना किसी बाहरी सहायता के, उचित मात्रा में समय पर ऋण मिल सके। ऋण प्राप्त करने की प्रक्रिया सरल हो और ब्याज दर 4.00 प्रतिशत हो, जैसा कि नेशनल कमिशन फार फार्मस के द्वारा संस्तुति की गई है।\n• इस समय किसानों को विभिन्न मदों मे सब्सिडी दिए जाने का प्रावधान है। सब्सिडी एक वृहद योजना का अंग होना चाहिए, जिसका लक्ष्य लघु व सीमान्त कृषकों को सहायता पहुंचाना हो, ताकि वे खेती में उर्जा सहित विभिन्न निवेशों पर आ रहे अतिरिक्त व्यय को वहन कर सके।\nभण्डारण व विक्रय की सुव्यवस्था\n• इस समय भण्डारण की आधुनिक सुविधाओं का अभाव है। फलस्वरूप फसल उठाने के बाद काफी हानि उठानी पड़ती है। एक आकलन के अनुसार हानि की मात्रा 30 प्रतिशत तक आंकी गई है। इसमें सुधार करने कि आवश्यकता है।\n• कृषि उत्पादों कि वर्तमान व्यवस्था भी बिचौलियों व व्यापारियों के हक में कार्य करती है। सरकारी एजेन्सी भी प्राय: किसानों के बजाय इन बिचौलियों का साथ देती है। जब किसान अपना उत्पाद लेकर सरकारी केन्द्रों पर जाता है तो वे कई बार अनावश्यक आपत्तियां लगाकर उत्पाद लेने से मना कर देती है। फलस्वरूप किसान समर्थन मूल्य से कम दर पर अपना उत्पाद बिचौलियों को बेचने को विवश हो जाता है। लघु व सीमान्त कृषकों कि आर्थिक स्थिति ऐसी नहीं होती की वे अपने उत्पाद का भण्डारण करें, क्योंकि उन्हें साहुकारों का ऋण चुकाना होता है।\n• ये बिचौलिए कृषि उत्पाद को उच्चतर मूल्य पर उपभोक्ताओं को बेचते हैं। इस प्रकार एक तरफ उपभोक्ताओं का शोषण होता है और दूसरी तरफ किसानों का। एक अध्ययन के अनुसार उपभोक्ता कृषि उत्पाद का जो मूल्य चुकाता है उसका मात्र 10 से 23 प्रतिशत ही किसानों को प्राप्त होता है। आधिकांश भाग हानि, अदक्षता व बिचौलियों की भेंट चढ़ जाता है। विकासशील देशों में भण्डारण व विक्रय की अच्छी व्यवस्था होने के कारण किसान को 64 से 80 प्रतिशत मूल्य मिल जाता है। यह विडम्बना है कि कुछ वर्षो में ही व्यापारी तो कृषि उत्पाद का विक्रय कर धनवान हो जाता है, परन्तु उसका उत्पादन करने वाला किसान गरीबी और अभाव से जूझता रहता है। वस्तुत: कई कारणों से किसान बिचौलियों को अपना उत्पाद बेचने को विवश है। ये है बाजार से गांव की दूरी, परिवहन पर व्यय, ऋण व इन्श्योरेन्स उपलब्धता की कमी, भण्डारण का अभाव, उत्पाद को रोकने की अक्षमता, निजी श्रोतों के ऋण लौटाने का दबाव आदि। किसान व उपभोक्ता के हित में इन कारकों को दूर करना आवश्यक है।\n• आवश्यकता इस बात की है कि विक्रय की ऐसी व्ययस्था की जाए जिसमें कृषि उत्पाद के विक्रय का लाभ किसान, उपभोक्ता व व्यापारी को न्यायोचित व अनुपातिक आधार पर मिले। इसके लिए या तो किसानों को अपना उत्पाद सीधे विक्रय करने के लिए आवश्यक सुविधाएं उपलब्ध करायी जाएं या किसानों और उपभोक्ताओं की सहकारी समितियां बनायी जाएं। यह भी उपयुक्त होगा कि सम्पूर्ण भारत को एक बाजार के रूप में मानते हुए किसानों को अपना उत्पाद किसी भी स्थान पर विक्रय करने की स्वतंत्रता हो।\nसंतुलित कृषि उत्पाद सर्मथन मूल्य\n• सर्मथन मूल्य र्निधारित करने की वर्तमान अवधारणा भी किसानों के हित मे नहीं है। यह आदर्श मूल्य के बजाय प्रारम्भिक मूल्य है। आदर्श समर्थन मूल्य का अर्थ है कृषि तथा गैर कृषि उत्पाद के मूल्यों में सन्तुलन। कृषि उत्पाद की इकाई की तुलनात्मक अर्थात क्रय क्षमता मे गिरावट को रोका जाए। आज किसान एक क्विंटल खाद्यान्न से उतना गैर-कृषि सामान नहीं खरीद सकता, जितना पहले खरीद सकता था। इस प्रकार वह इस बात से अनजान है कि वह निरन्तर गरीबी की ओर बढ़ रहा है। स्पष्टत: कृषि उत्पाद का समर्थन मूल्य समानता के आधार पर निर्धारित होना चाहिए।\n• इस बारे में राष्ट्रीय किसान आयोग की संस्तुतियां विचारणीय हैं। इनके अनुसार किसी भी कृषि उत्पाद का सर्मथन मूल्य आ रहे इकाई व्यय का 150 प्रतिशत होना चाहिए (कृषि व्यय–50 प्रतिशत)।\nगांव में सेवा क्षेत्रों का विस्तार\n• ग्रामीण क्षेत्र में आवश्यक सेवाओं का विस्तार नहीं हो पाया है। इसके विपरीत गांव के कारीगर रोजगार व बेहतर कमाई की आशा में शहर की ओर पलायन कर रहे हैं। यदि गांव की रोजमर्रा की आवश्यकताओं की पूर्ति की व्यवस्था गांव के पास की जाए तो इससे उन्हें लाभ तो होगा ही, गांव के नवयुवकों को रोजगार भी मिलेगा।\n• गांव के नवयुवकों को प्रशिक्षित कर तथा उनके प्रभावी ग्रुप बनाकर विभिन्न सेवा क्षेत्रों में लगाया जा सकता है। इनमें शामिल हैं\n• कृषि उत्पाद के लिए वांछित विभिन्न निवेशों की टे्रडिंग।\n• नर्सरी का कार्य।\n• बायो गैस यन्त्रों की स्थापना व अनुरक्षण।\n• सामाजिक वानिकी योजनाओं का प्रबन्धन।\n• फूड प्रोसेसिंग कार्य\n• हैण्डपम्प, पम्प सेट्स, ट्रैक्टर आदि तथा उनके पूर्जो की ट्रेडिंग व मरम्मत के कार्य।\n• कृषि उपकरणों की ट्रेडिंग व मरम्मत के कार्य\n• भवन निर्माण सामग्री की ट्रेडिंग\n• कम्पाउंडर एवं नर्सों के प्रशिक्षण केन्द्र\nकृषि आधारित लघु व कुटीर उद्योग\n• गांव की बेरोजगारी दूर करने तथा गैर कृषि आय में वृद्वि करने के लिए आवश्यक है कि वहां कृषि आधारित लघु व कुटीर उद्योगों का जाल फैलाया जाए। आधुनिक उद्योग प्राय: रोजगार रहित विकास को प्रोत्साहित करते हैं। कृषि ही ऐसा क्षेत्र है जो रोजगार आधारित विकास की सुविधा प्रदान कर\n• गांव के लोग आर्थिक दृष्टि से इतने सम्पन्न नहीं हैं कि उद्योगों का जाल फैला सकें। उद्योगों के लिए आवश्यक इन्फ्रास्ट्रक्चर, परिवहन, संचार व बिजली की कमी है। वत्र्तमान तकनीकी एवं औद्योगिकी ग्रामीण क्षेत्र के लिए बहुत उपयोगी नहीं है। आवश्यकताओं की पूर्ति के लिए ऐसी औद्योगिकी की जरूरत है, जिसमें स्थानीय प्रतिभा, स्थानीय कृषि उत्पाद व स्थानीय संसाधनों का अधिकतम उपयोग हो सके। प्रति इकाई पूंजी से वाछिंत उत्पादन हो सके तथा अधिकतम रोजगार की व्यवस्था हो सके।\n• सरकार को आवश्यक पूंजी, इन्फ्रास्ट्रक्चर व तकनीकी उपलब्ध कराने के साथ ही किसानों तथा ग्रामीण नवयुवकों के लिए आवश्यक प्रशिक्षण की व्यवस्था करनी होगी।\nशिक्षा का विस्तार व व्यवसायीकरण\n• ग्रामीण क्षेत्र में शिक्षा के विस्तार व व्यवसायीकरण को रोजगार सृजन का सशक्त माध्यम बनाने के लिए शैक्षिक प्रशासन, शिक्षा व्यवस्था, अध्यापक प्रशिक्षिण, पाठ्यक्रम आदि में सुधार करने की आवश्यकता है, जिसके लिए एक उच्चस्तरीय समिति या आयोग का गठन किया जाना चाहिए, जिसमें ग्रामीण पृष्ठभूमि के विद्वान भी सदस्य हों।\n• शिक्षा को रोजगार से जोडऩे के लिए प्रायमरी स्तर से लेकर डिग्री स्तर की शिक्षण संस्थाओं में पढ़ाई के साथ-साथ क्राफ्ट, कुटीर धन्धों के प्रशिक्षण की भी व्यवस्था हो।\n• ग्रामीण क्षेत्रों मे ग्रामीण तकनीकी इन्सटीट्यूट और ग्रामीण पोलीटेकनीक खोले जाएं।\nसामाजिक सुविधाओं का विस्तार\n• गांव को रहने योग्य बनाने के लिए आवश्यक है कि वहां सामाजिक सुविधाओं का विस्तार किया जाए।\n• आज विभिन्न राज्यों में 20 से 50 ऐसे कृषक हैं जो कृषि का धन्घा छोडऩा चाहते हैं। परन्तु वैकल्पिक धन्धा न मिलने के कारण छोड़ नहीं पा रहे हैं। विश्व के विकासशील देशों में गांव तथा शहर की सामाजिक सुविधाओं में लगभग समानताएं हैं। यदि भारत में इस स्थिति का निराकरण नहीं किया गया, तो एक दिन शहर और गांव के बीच संघर्ष होगा।\n(लेखक ग्रामीण क्षेत्र की समस्याओं के अध्ययन तथा समाधान हेतु कार्यरत -‘ग्रामीण कल्याण संस्थान’ के अध्यक्ष हैं।)\nइ. कप्तान सिंह\nBodyпроверить позицию сайта\nNewer Postजन-मुद्दों की मशाल उठाए मोदी\nOlder Postमीडिया के माध्यम से सियासी खेल


ग्राम चौपाल: एक और एक ग्यारह ; छत्तीसगढ़ इलेवन\n>> 01 नवंबर, 2011\nआज 1 नवंबर 2011 है और आज एक के अंक की पांच आवृत्तियां एक साथ है . इस वर्ष 2011 में यह दुर्लभ संयोग तीसरी बार आया है . पहली बार 1 जनवरी 2011 को एक की चार आवृत्तियां 1.1.11 एक साथ थी . दूसरी बार 11 जनवरी को जब पांच आवृत्तियां 11.1.11 एक साथ थी . अब 1 नवंबर को तीसरी बार एक के अंक का यह दुर्लभ संयोग आया है . दस दिन बाद पुनः एक दुर्लभ संयोग आने वाला है . 11.11.11 को अंकीय संयोग इस साल चौंका और एक का अंक छक्का मारेगा . ऐसा दुर्लभ संयोग सौ साल में देखने को मिलता है .\nछत्तीसगढ़ भी आज अपने निर्माण के 11 साल पूरे कर रहा है . तत्कालीन प्रधानमंत्री माननीय अटलबिहारी वाजपेयी ने पूरे मनोयोग से 1.11.2000 को छत्तीसगढ़ ,उत्तराखंड और झारखण्ड का निर्माण किया था . तीनों नवोदित राज्य आज विकास की दिशा में तेजी से दौड़ रहे है लेकिन छत्तीसगढ़ सबसे तेज है . मध्यप्रदेश का छत्तीसगढ़ अंचल अब छत्तीसगढ़ इलेवन हो गया है . एक और एक ग्यारह होते है इस कहावत को छत्तीसगढ़ सरकार ने चरितार्थ करते हुए मिलजुल कर शांति और विकास की दिशा में जनता के साथ कदमताल मिलाया है .\nआप सबको छत्तीसगढ़ राज्य निर्माण की 11 वीं वर्षगांठ की हार्दिक बधाई .\nजय जोहार : जय छत्तीसगढ़\nप्रस्तुतकर्ता ashokbajajcg.com पर 2:18 pm\nलेबल: 2011, ASHOK BAJAJ, ATALBIHAREE VAJPAYEE, CHHATTISGARH\nPRAMOD KUMAR,2नवंबर 2011 को 7:02 pm\nछत्तीसगढ़ राज्य स्थापना की 11वी वर्षगांठ के शुभ अवसर पर आपको एवं सभी प्रदेशवासियों को हार्दिक बधाई । प्रदेश ने विकास का एक दशक पूर्ण कर लिया है। प्रदेश के यशस्वी मुख्यमंत्री माननीय डॉ0 रमन सिंह के कुशल नेतृत्व एवं प्रदेशवासियों के अथक परिश्रम से प्रदेश ने कृषि, शिक्षा, स्वास्थ्य, संचार, परिवहन आदि सभी क्षेत्रों में इन 11वर्षों में उत्साजनक प्रगति की है। सार्वजनिक वितरण प्रणाली (पी0डी0एस) के क्षेत्र में तो हमारा प्रदेश देश का सिरमौर रहा।\nछत्तीसगढ़ प्रदेश की निरंतर प्रगति एवं प्रदेशवासियों की खुशहाली की कामना के साथ.......................जय जोहार, जय छत्तीसगढ़ ।\nब्लॉ.ललित शर्मा,2नवंबर 2011 को 7:43 pm\nजय जोहार, जय छत्तीसगढ़ ।\nSwarajya karun,2नवंबर 2011 को 11:01 pm\nसुंदर प्रस्तुतिकरण. छत्तीसगढ़ राज्य स्थापना दिवस की हार्दिक बधाई और शुभकामनाएं.\n36solutions,2नवंबर 2011 को 11:55 pm\nजय जोहार बड़े भाई, एक अउ एक गियारा के कोरी कोरी बधई.


git - एंड्रॉइड स्टूडियो एमुलेटर चलाने में समस्या: गिट सेट अप लॉन्च और डाउनग्रेड करने का प्रयास करता है - YoungGeeks.in\nएंड्रॉइड स्टूडियो एमुलेटर चलाने में समस्या: गिट सेट अप लॉन्च और डाउनग्रेड करने का प्रयास करता है\nमैं वर्तमान में एंड्रॉइड स्टूडियो का उपयोग कर एक स्पंदन एप्लिकेशन पर काम कर रहा हूं। जब मैं फ़ाइल चलाने या एमुलेटर का उपयोग करने का प्रयास करता हूं, तो गिट सेट अप प्रॉम्प्ट प्रकट होता है। मेरे पास नवीनतम संस्करण (Git 2.30.0.2) में git स्थापित है, लेकिन सेट अप प्रॉम्प्ट पुराने संस्करण को स्थापित करने का प्रयास करता है:\nGit for Windows 2.30.0.2 is currently installed. Do you really want to downgrade to Git for Windows 2.14.1?\nकुछ दिनों पहले एंड्रॉइड स्टूडियो ठीक काम कर रहा था और अब मुझे यह समस्या है। मुझे लगता है कि एंड्रॉइड स्टूडियो के साथ कुछ करने के लिए गिट स्थान नहीं मिल रहा है (इसलिए यह गिट पथ के साथ एक मुद्दा हो सकता है)।\nफिर भी, मुझे नहीं पता कि यह कैसे संभव हो सकता है। यह समस्या अचानक दिखाई दी, मैं पहले से ही एक परियोजना पर कई बार एमुलेटर चला चुका था (चलिए इसे प्रोजेक्ट 1 कहते हैं) और यह ठीक काम करता है। जब मैंने किसी अन्य प्रोजेक्ट (प्रोजेक्ट 2) को लोड करने का प्रयास किया तो गिट सेट अप प्रॉम्प्ट दिखाई दिया। जब मैं प्रोजेक्ट 1 चलाने के लिए वापस गया, तो मुझे वहां भी यही समस्या थी।\nकिसी भी तरह की सहायता का स्वागत किया जाएगा,\nThéodore Tremblot 18 जिंदा 2021, 04:05\nमुझे वह त्रुटि संदेश में दिखाई देता है git-for-windows/build-extra installer/install.iss\nयह विंडोज रजिस्ट्री को क्वेरी करने के बाद ही पॉप अप होता है:\nऔर जब IsDowngrad(CurrentVersion :स्ट्रिंग):बूलियन किसी भी तरह सच हो जाता है क्योंकि रजिस्ट्री से वर्तमान संस्करण वर्तमान संस्करण से अलग है।\nपिछले संस्करण को खाली करने के लिए मजबूर करने से यह समस्या दूर हो जाएगी।\nVonC 18 जिंदा 2021, 11:36\nअगर मैं पिछले गिट संस्करणों को अनइंस्टॉल करना चाहता हूं और सबसे हाल ही में रखना चाहता हूं, तो क्या यह काम करेगा? यदि नहीं तो आप कैसे सुझाव देते हैं कि मैं पिछले गिट्स को खाली होने के लिए मजबूर करता हूं?\n19 जिंदा 2021, 17:24\nहां, मैं केवल करंट ही रखूंगा। व्यक्तिगत रूप से, मैं कभी भी गिट स्थापित नहीं करता, मैं केवल पोर्टेबल संग्रह को अनजिप करता हूं। इस तरह, मेरे पास बिना किसी समस्या के जितने चाहें उतने Git संस्करण हो सकते हैं।\n19 जिंदा 2021, 17:25\n9 मैं गिट पुश को सही तरीके से कैसे लागू करूं?\n8 एंड्रॉइड स्टूडियो, एमुलेटर चलाते समय अचानक GPU ड्राइवर समस्या हो गई\n16 ADB.exe अप्रचलित है और इसमें गंभीर प्रदर्शन समस्याएं हैं


बेलारूस में प्रदर्शन को कुचलने के लिए पुलिस ने गोलियां चलाई, राष्ट्रपति का विरोध जारी-Police opened fire on protesters in Belarus, President Lukashenko continues to protest\nबेलारूस में पुलिस प्रदर्शनकारियों के खिलाफ सख्त कदम उठाने लगी है. फोटो: AP\nबेलारूस (Belarus) के हजारों प्रदर्शनकारियों ने 26 साल से ज्यादा समय तक सत्ता में बने हुए राष्ट्रपति ऐलेक्जेंडर लुकाशेंको (Alexander Lukashenko) का विरोध (Protest) लगातार जारी रखा है. प्रदर्शनकारियों की भीड़ को हटाने के लिए पुलिस ने चेतावनी देने के लिए फायरिंग की और ग्रेनेड्स इस्तेमाल किये.\nLast Updated: November 2, 2020, 1:49 PM IST\nमिंस्क. बेलारूस (Belarus) के हजारों प्रदर्शनकारियों ने 26 साल से ज्यादा समय तक सत्ता में बने हुए राष्ट्रपति ऐलेक्जेंडर लुकाशेंको (Alexander Lukashenko) का विरोध (Protest) लगातार जारी रखा है. एक नवंबर को भी प्रदर्शनकारियों ने सड़कों पर उतर कर लुकाशेंको से इस्तीफे की मांग की.9अगस्त को चुनाव परिणाम आने के बाद यह 13वां रविवार था जब प्रदर्शनकारी राजधानी मिंस्क की सड़कों पर उतरे. प्रदर्शनकारियों की भीड़ को हटाने के लिए पुलिस ने चेतावनी देने के लिए फायरिंग की और ग्रेनेड्स इस्तेमाल किये. विसाना ह्यूमन राइट सेंटर के अनुमान के अनुसार इस रैली में लगभग 20,000 लोगों ने भाग लिया था.\nस्टालियन युग में कुरैपाटी में दो लाख लोग मारे गए थे\nबड़ी तादाद में प्रदर्शनकारी मिंस्क के पूर्वी हिस्से में एकत्र होकर शहर के बाहरी इलाके कुरैपाटी की ओर बढे. यह वह जगह है, जहां स्टालिन युग के दौरान सोवियत की गुप्त पुलिस ने 2,00,000 से अधिक लोगों को मार डाला था. प्रदर्शनकारियों ने हाथ में बैनर भी ले रखे थे जिन पर लिखा था- 'लोगों की यादाशत किसी भी तानाशाह के जीवन से अधिक लंबी होती है' और 'अपने लोगों पर अत्याचार करना बंद करो'. बेलारूसी राष्ट्रपति अलेक्जेंडर लुकाशेंको ने9अगस्त को राष्ट्रपति का छठा कार्यकाल जीता जिससे बेलारूस की जनता एक व्यापक धांधली के रूप में देख रही है.\nविपक्षी स्वेतलाना ने देश में विरोध का माहौल तैयार किया\nलुकासेंको की प्रतिद्वंदी स्वेतलाना पर जीत ने देश में बड़े विरोध प्रदर्शनों की सबसे बड़ी लहर पैदा कर दी है. पुलिस द्वारा लोगों की भीड़ पर वाटर कैनन, स्टन ग्रेनेड, रबर बुलेट का प्रयोग करने के बावजूद लोग मिन्स्क और अन्य शहरों की सड़कों पर लगभग हर दिन इकठ्ठा हो जाते हैं.\nप्रदर्शन में 150 से ज्यादा प्रोटेस्टर को हिरासत में लिया\nविसाना ह्यूमन राइट सेंटर के अनुसार पुलिस ने मिन्स्क और बेलारूस के अन्य शहरों में रविवार को पुलिस ने प्रदर्शनों के दौरान 150 से अधिक लोगों को हिरासत में लिया. मानवाधिकार कार्यकर्ताओं ने बताया कि हिरासत में लिए गए लोगों में कई पत्रकार भी शामिल हैं. हिरासत में लिए गए कई लोगों को पीटा भी गया. विएना के नेता एलेस बायियात्स्की ने इस पुलिसिया अत्याचार पर कहा कि अधिकारियों ने उबलते बेलारूसी पॉट पर ढक्कन को और अधिक कसकर बंद करने की कोशिश की है लेकिन इतिहास अच्छी तरह से जानता है कि इससे क्या होता है.\nगुरुवार को सरकार ने लातविया, लिथुआनिया, पोलैंड और यूक्रेन के साथ लगी बेलारूस की सीमाओं को सील कर दिया, सरकार का कहना है कि इस कदम का उद्देश्य कोरोनावायरस के प्रसार को रोकना था. हालांकि अधिकारियों ने पहले पड़ोसी देशों पर बेलारूस को अस्थिर करने का प्रयास करने का आरोप लगाया था.


बचपन में हुए कैंसर से निपटने की ताकत मुझे प्यार, साहस और कार्टून बनाने से मिली!| PatientsEngage\nHome » Personal Voices » बचपन में हुए कैंसर से निपटने की ताकत मुझे प्यार, साहस और कार्टून बनाने से मिली!\nFebruary 27, 2020 Array\nसन् 2008 की गर्मियों के दिनों की बात है। मैं 15 साल की थी और मैंने अभी-अभी एसएससी बोर्ड की परीक्षाएं पूरी की थीं। एक दिन मेरे घुटने में मामूली सा दर्द होने लगा -- ऐसा कुछ नहीं था जिससे मुझे लगे कि यह किसी भी तरह की बड़ी बीमारी का संकेत है| यह दर्द मेरे दाहिने घुटने में था। मैं नियमित तौर पर खेलकूद में भाग लिया करती थी इसलिए लगा कि दर्द किसी चोट या खिंचाव के कारण हुआ होगा। लेकिन समय के साथ दर्द बढ़ता गया और इतना असहनीय हो गया कि मैं ठीक से चल भी नहीं पा रही थी। आखिरकार, एक महीने बाद, जब किसी भी गोली या मरहम से फायदा नहीं हुआ और दर्द बना रहा तब हमने एक्स-रे करवाया|\nमेरी दुनिया बिखर गई\nहम एक ऑर्थोपेडिक डॉक्टर से मिले और उन्होंने मुझे एमआरआई करवाने के लिए भेजा। इसके बाद बायोप्सी हुई और उस रिपोर्ट ने मुझे बुरी तरह से डरा दिया। मुझे पता चला कि मेरे घुटने के ठीक नीचे एक बड़ा ट्यूमर था। इस रिपोर्ट की पुष्टि के लिए हम मुंबई के टाटा मेमोरियल अस्पताल में एक कैंसर विशेषज्ञ के पास गए, लेकिन जैसी आशंका थी, निदान वही रहा। मुझे स्टेज2का ओस्टियोसारकोमा यानि एक खतरनाक और आक्रामक प्रकार का हड्डी का कैंसर था। उस 12 सितंबर 2008 के दिन मेरी दुनिया पूरी तरह से बिखर गई।\nमैं पंद्रह साल की एक स्वस्थ और सक्रिय लड़की थी जो बास्केटबॉल खिलाड़ी, स्प्रिंटर और कलाकार थी। मैं शायद ही कभी बेकार बैठा करती थी। छोटी सी उम्र से ही मेरा लक्ष्य एक एनिमेटर बनने का था। मैं अपने लिए कहानियां, किरदार और टीवी शो बनाती थी। लेकिन इस बड़ी और जानलेवा बीमारी का पता चलने से मेरे सपने मानो धुंधले होने लगे। "आपको कैंसर है" - यह सुनने के बाद कुछ भी और सुनना मुश्किल था। यह वाक्य मेरे और मेरे परिवार के लिए आंधी की गरज की तरह था लेकिन हमने मिल कर फैसला किया कि हम हार नहीं मानेंगे।\nइलाज के वो मुश्किल दिन\nतीन दिन बाद, मेरा तीन महीनों तक चलने वाला कीमोथेरेपी का कठिन इलाज शुरू हुआ। इस दौरान मैं लगातार बीमार रहती थी और बिस्तर पर पड़ी रहती थी। इस इलाज से मेरा शरीर इतना कमज़ोर हो गया था कि मुझे कोई भी दूसरी बीमारी आसानी से हो सकती थी। मेरे सारे बाल झड़ गए थे और वज़न तेजी से गिर कर 29 किलोग्राम हो गया था!3दिसंबर 2008 को मेरी सर्जरी हुई और डॉक्टरों ने मेरे टिबिआ (टांग के निचले भाग में घुटने और पैर के बीच वाली एक हड्डी) के एक बड़े हिस्से के साथ पूरे ट्यूमर को निकाल दिया और इसकी जगह एक टाइटेनियम इम्प्लांट लगाया। एक प्लास्टिक सर्जरी भी की गई। मेरे बाएं पैर की त्वचा का एक टुकड़ा निकाल कर उसे दाहिने पैर में लगाया गया। मुझे आज भी याद है बेतहाशा पिटते हुए जानवर की तरह मेरा चीखना-चिल्लाना! उन दिनों मैंने बहुत दर्द झेला। ड्रेसिंग लगवाना, खून बहना, थक के चकनाचूर होना, गुस्सा और हताशा -- मुझे उन दिनों का हर एक मिनट याद है। मुझे वह एक घटना भी याद है जब मैं लोगों को टहलते हुए देखती थी और अपने बारे में सोचती थी, "मैं इस तरह दोबारा कभी नहीं चल पाऊंगी"। अपनी उम्र की उन लड़कियों को देखकर, जो अपने बालों को स्टाइल करती थीं, शानदार कपड़े पहनतीं, दोस्तों के साथ घूमती-फिरती थीं, मैं बहुत उदास हो जाती थी|\nकैंसर मरीजों की भावनात्मक बेहतरी के लिए आर्ट एंड मूवमेंट थेरेपी\nसर्जरी के बाद मुझे सहना पडा कीमोथेरेपी की छह और साइकिल, नौ महीने की फिज़ियोथेरेपी, और खूब सारा दर्द। आखिरकार सितंबर 2009 में मेरा इलाज पूरा हुआ। अब मुझे थोड़ी आजादी मिली। इसके कुछ समय बाद ही मैंने बिना किसी सहारे के फिर से चलना शुरू किया - पहले कम दूरी तक और फिर पूरी तरह से! मेरे इलाज के दौरान मेरे परिवार और करीबी दोस्तों ने बिना किसी संकोच के मुझे लगातार सहारा दिया। इस अनिश्चितताओं और डर से भरे समय को मैं उम्मीद, साहस, अपने प्रियजनों की मदद और कार्टून बनाने के अपने शौक के सहारे पार कर पाई।\nमैंने फिर से अपनी पढ़ाई शुरू की और जुलाई 2014 में मैंने एनीमेशन और विजुअल इफेक्ट्स में अपना बीए पूरा किया। मैंने टीएमएच के बच्चों के कैंसर सपोर्ट ग्रुप के साथ भी स्वयं-सेवक के रूप में काम किया। इस ग्रुप के सदस्य मेरी तरह बचपन में कैंसर का सामना कर उस पर विजय प्राप्त कर चुके हैं। इन लोगों से मिलकर मुझे आत्मविश्वास और सकारात्मकता का एहसास होता है। मुझे लगता है कि - "मैं अकेली नहीं हूँ"। मैं साल में एक बार फॉलोअप के लिए जाती रहती हूं और कई तरह के टेस्ट करवाती हूं।\nकैंसर पर जीत का एक दशक\nसाल 2018-19 कैंसर पर मेरी जीत का एक दशक पूरा हुआ है। कैंसर-मुक्त रहते हुए मैंने अपने जीवन के दस साल बिता दिए हैं और मैं एक दीर्घ-कालिक सर्वाइवर हूँ। इस संघर्ष के बाद मेरे जीवन में जश्न की शुरूआत हुई जब मेरी अपने सबसे अच्छे दोस्त सतीश पाठक से सगाई हुई। वो एक बेहतरीन इंसान हैं। उनका वर्णन करने के लिए मेरे पास शब्द नहीं हैं। वे मानसिक रुप से बेहद मज़बूत हैं, हर किसी की सहायता करते हैं, और मेरा बहुत ख़याल रखते हैं । खैर, यह अपने आप में एक कहानी है। 10 साल!! मुझे अब भी विश्वास नहीं होता कि मैं अब भी अपने पैरों पर खड़ी हूं। यह कोई सपना तो नहीं? नहीं! मैं कैंसर से कहना चाहती हूं कि, “तुम्हें लगा था कि यह बेवकूफ तुमसे कभी जीत नहीं पाएगी?”\nमैं उन गिने-चुने लोगों में से एक हूं जो अपने बचपन के शौक और जुनून को अपना करियर बना पाए हैं – मुझे खुशी है कि मैं पेशे से एक एनिमेटर हूं। मैंने फैसला करा था कि कोई भी शारीरिक अक्षमता मुझे वो करने से रोक नहीं पाएगी जो मैं करना चाहती हूं, इसलिए मैं हर रोज4घंटे मुंबई की भीड़ में यात्रा कर अपने काम पर जाती हूं। हालांकि मैं पूरी सावधानी बरतती हूं मगर मैंने अपने लिए कोई हद नहीं बांध रखी है। सतीश और मैं अब "फूड मी नाउ" नामक एक यू-ट्यूब फूड रेसिपी चैनल चलाते हैं। मैं एक स्वतंत्र चित्रकार भी हूं। मैं कार्टून कैरिकेचर, ग्राफिक डिज़ाइन, लोगो डिज़ाइन, ब्रांडिंग आदि से जुड़ा काम करती हूँ। मैंने एसआईओपी - टोरंटो, कनाडा में इंटरनेशनल पीडियाट्रिक ऑन्कोलॉजी सोसायटी में भारत का प्रतिनिधित्व किया है। वह मेरी पहली हवाई यात्रा थी और मैं पहली बार एयरपोर्ट पर गई थी!!\nमेरी कहानी कोई अनोखी नहीं है। कैंसर से कई सर्वाइवर मेरी तरह ही चुनौतियों का सामना करते हैं। कुछ तो इससे भी ज्यादा। पर मैं सौभाग्यशाली थी कि मेरा इलाज सही समय पर हो पाया और सबसे अच्छे डॉक्टरों ने करा। अफ़सोस, कैंसर के कई सर्वाइवर को कैंसर और इसके डरावने पहलुओं पर अकेले ही जानकारी खोजनी और समझनी पड़ती है। वे उतने भाग्यशाली नहीं हैं जितनी मैं रही हूं। कैंसर आपके लिए दो काम कर सकता है - या तो आपको मजबूत बना देता है या आपको पागल बना देता है। मुझे विश्वास है कि मैंने दोनों का स्वाद चखा है। लेकिन अगर भगवान ने किसी उद्देश्य के लिए मेरे साथ ऐसा किया है तो अपने इस अनुभव का उपयोग सही ढंग से न करना बहुत बड़ा अनर्थ होगा। आपके जीवन का हर बुरा अनुभव आपको एक अच्छी दिशा की ओर ले जाता है और हर घटना के पीछे कुछ कारण छिपा रहता है। मेरा विश्वास कीजिए - मैंने इसे जिया है!\nबचपन का कैंसर


पुलिस के पास पहुंचा बेजुबान का अनोखा मामला: शरीर पर गहरे जख्म लिए खुद पुलिस चौकी पहुंची घायल गाय, पुलिस ने डॉक्टर बुला लगवाए 13 टाकें, इलाज करा खुद सेवा कर रही पुलिस - Hindi News, Latest News in Hindi, Breaking News, हिन्दी समाचार - y24news.com\nHome राजनीति पुलिस के पास पहुंचा बेजुबान का अनोखा मामला: शरीर पर गहरे जख्म...\nपुलिस के पास पहुंचा बेजुबान का अनोखा मामला: शरीर पर गहरे जख्म लिए खुद पुलिस चौकी पहुंची घायल गाय, पुलिस ने डॉक्टर बुला लगवाए 13 टाकें, इलाज करा खुद सेवा कर रही पुलिस\nIttefaq Or The Charisma Of Nature!, The Injured Cow Reached The Police Post Herself With Deep Wounds On The Body; Now The Police Is Serving After Getting Treatment,Gorakhpur, Gorakhpur News, Gorakhpur Police, Cow, Injured Cow, Breking News Gorakhpur, Good News Gorakhpur, Gorakhpur News Today\nचौकी इंचार्ज ने मानवता की मिसाल पेश करते हुए पहले तो तत्काल पशु चिकित्सक को बुलवाया और घायल गाय का इलाज कराया।\nउत्तर प्रदेश के गोरखपुर जिले से एक बेहद हैरान कर देने वाला मामला सामने आया है। यहां शनिवार को पुलिस के पास एक ऐसा अनोखा मामला पहुंचा जिसे देख पुलिसकर्मियों के साथ वहां मौजूद हर कोई दंग रह गया। कैंट इलाके के इंजीनियरिंग कॉलेज पुलिस चौकी पर एक गाय बुरी तरह घायल हालत में पहुंची। गाय को काफी चोटे लगी थी। उसे काफी खून बह रहा था।\nजब किसी ने बेजुबान की मदद नहीं की तो वह खुद ही मदद की दरकार लिए पुलिस चौकी के अंदर चली गई। अब इसे इत्तेफाक कहें या फिर कुदरत का करिश्मा? घायल गाय वहां मौजूद पुलिसकर्मियों के पास आकर खड़ी हो गई। उसके चोट और खून देख वहां हर कोई दंग रह गया। पुलिसकर्मियों ने तत्काल पशु चिकित्सक को बुलवाया और घायल गाय का इलाज कराया।\nखुद चौकी इंचार्ज तक पहुंची घायल गाय\nशनिवार की शाम इंजीनियरिंग कॉलेज पुलिस चौकी के कर्मी शाम के गश्त पर निकलने की तैयारी कर रहे थे। चौकी प्रभारी पुरुषोत्तम आनंद सिंह जैसे ही अपने चेंबर से बाहर आए तो देखा की उनके गेट पर एक गाय खड़ी है। उसके कंधे पर गहरे चोट हैं और काफी खून निकल रहा है। पहले तो उन्होंने सोचा कि शायद किसी ने रंजिश में किसी की गाय को मारकर घायल कर दिया और वह पुलिस के पास शिकायत लेकर आया है। जानकारी करने पर पता चला कि गाय को किसी ने नहीं लाया बल्कि वह खुद उनके चेंबर के गेट तक पहुंची थी।\nघायल गाय को लगे 13 टाकें\nचौकी इंचार्ज ने मानवता की मिसाल पेश करते हुए पहले तो तत्काल पशु चिकित्सक को बुलवाया और घायल गाय का इलाज कराया। बेजुबान के शरीर पर गहरे जख्म होने की वजह से उसे 13 टॉकें लगाए गए। डॉक्टर ने गाय के ठीक होने तक उसे छुट्टा छोड़ने की बजाय उसकी देखभाल की सलाह दी। ऐसे में अब पुलिसकर्मी कुछ देर के लिए सकते में आ गए। पहले तो चौकी प्रभारी ने कई गोशाला संचालकों से संपर्क किया, लेकिन जब कोई उसे रखने को तैयार नहीं हुआ तो उन्होंने चौकी में ही फिलहाल उसे रखवा दिया। हालांकि गाय को चोट कैसे लगी, यह पता नहीं चल सका।\nचौकी इंचार्ज ने उठाई गाय की जिम्मेदारी\nइतना ही नहीं, चौकी इंचार्ज पुरुषोत्तम आनंद सिंह ने खुद चौकी के पीछे खाली जगह पर उसे बांधकर रखा, साथ ही बारिश व धूप से बचने के लिए उपर प्लास्टिक डालने के लिए कर्मियों को निर्देश दिया। पुरुतोषत्तम आनंद सिंह ने बताया कि सनातन धर्म में गाय को मां का दर्जा प्राप्त है। ऐसे में जब हम अपने घरों में अपने बुजुर्ग माता पिता की सेवा कर सकते हैं तो फिर गाय की क्यों नहीं। उन्होंने बताया कि गाय के पूरी तरह स्वस्थ होने तक उसकी जिम्मेदारी मैनें खुद उठाई है। ठीक होने के बाद उसे किसी गोशाला संचालक को सुपुर्द कर दिया जाएगा। शायद किसी गाड़ी से टक्कर में उसे चोट आई है या फिर किसी शरारती ने उसे मारकर घायल कर दिया है।\nBreking News Gorakhpur\nGood News Gorakhpur\nIttefaq or the charisma of nature!\nThe injured cow reached the police post herself with deep wounds on the body; Now the police is serving after getting treatment\nPrevious articleबिजली मुद्दे पर भड़के नवजोत सिंह सिद्धू, ट्वीट कर साधा केजरीवाल सरकार पर निशाना\nNext articleMonsoon Update: उत्तर भारत में उमस भरी गर्मी से जल्द मिल सकती है राहत, जानें कब होगी बारिश